‘ദയനീയം ഈ അവസ്ഥ’ – ദൈവാലയമില്ലാതെ ഈസ്റ്റർ ആഘോഷിക്കാനൊരുങ്ങുന്ന ഒരു ഉക്രേനിയൻ ഗ്രാമം | Catholic Church News Malayalam\nHome News ‘ദയനീയം ഈ അവസ്ഥ’ – ദൈവാലയമില്ലാതെ ഈസ്റ്റർ ആഘോഷിക്കാനൊരുങ്ങുന്ന ഒരു ഉക്രേനിയൻ ഗ്രാമം\n‘ദയനീയം ഈ അവസ്ഥ’ – ദൈവാലയമില്ലാതെ ഈസ്റ്റർ ആഘോഷിക്കാനൊരുങ്ങുന്ന ഒരു ഉക്രേനിയൻ ഗ്രാമം\nവടക്കൻ ഉക്രൈനിലെ ലുകാഷിവ്ക എന്ന ചെറിയ ഗ്രാമത്തിൽ ഓർത്തഡോക്സ് വിശ്വാസികളുടെ ഈസ്റ്റർ ദിനമായ ഏപ്രിൽ 24 -ന് ഈസ്റ്റർ തിരുക്കർമ്മങ്ങൾ ഉണ്ടായിരിക്കില്ല. ഇഷ്ടികയും കരിങ്കല്ലും കൊണ്ട് നിർമ്മിച്ച ആ ദൈവാലയത്തിൽ ഇപ്പോൾ അവശേഷിക്കുന്നത് ഒരു ലോഹക്കുരിശ് മാത്രമാണ്. ചുറ്റുപാടും, ചിതറിക്കിടക്കുന്ന ഇഷ്ടികകളും യുദ്ധത്തിന്റെ വേദനിപ്പിക്കുന്ന ഓർമ്മകളും മാത്രം.\nആ ദൈവാലയത്തെ റഷ്യൻ സൈനികർ വെടിമരുന്ന് സൂക്ഷിക്കുന്ന സ്ഥലമാക്കി മാറ്റിയെന്ന് പ്രദേശവാസികൾ വേദനയോടെ പറയുന്നു. റഷ്യൻ സൈന്യം അവിടെ നിന്നും പോകാൻ വേണ്ടി ഉക്രേനിയൻ സൈന്യം അവിടെ ഷെല്ലാക്രമണം നടത്തി. ഈ ദൈവാലയത്തിന്റെ സ്വർണ്ണത്താഴികക്കുടങ്ങളിൽ ഒന്ന് പൊട്ടിത്തെറിച്ചു. അതിന്റെ സ്വർണ്ണം പൂശിയ കുരിശ് ഒരു പുറംഭിത്തിയിൽ ഉയർത്തിയിരിക്കുന്നു.\n“വളരെ ദയനീയമാണ് ഈ അവസ്ഥ” – 70 വയസ്സുള്ള പ്രദേശവാസിയായ വാലന്റീന ഇവാനിവ്ന പറയുന്നു. ഓർത്തഡോക്‌സ് വിശ്വാസികളുടെ ദുഃഖവെള്ളിയാഴ്ച ദിനം ആളുകൾ സമീപത്ത് ഉപേക്ഷിച്ച റഷ്യൻ സൈനികവാഹനങ്ങൾ പൊളിച്ചുമാറ്റുമ്പോൾ വേദനയോടെ നോക്കിനിൽക്കാനേ അവർക്ക് ആകുമായിരുന്നുള്ളൂ.\nചെർനിഹിവ് നഗരത്തിനടുത്തുള്ള ഒരു ഗ്രാമമായ ലുകാഷിവ്കയിലെ ഈ ദൈവാലയം രണ്ടാം ലോകമഹായുദ്ധത്തെയും സോവിയറ്റ് യൂണിയന്റെ അതികഠിനമായ വർഷങ്ങളെയും അതിജീവിച്ചതാണ്. അന്ന് ദൈവാലയത്തിൽ നിന്നും വിശ്വാസപരമായ വസ്തുക്കൾ നീക്കം ചെയ്തിരുന്നുവെങ്കിലും ദൈവാലയത്തിന് ഒരു കേടുപാടും സംഭവിച്ചിരുന്നില്ല. റഷ്യയുടെ ആക്രമണത്തിൽ ഭാഗികമായി തകർന്ന ദൈവാലയത്തിന്റെ പഴയ ഭംഗി വീണ്ടെടുക്കാൻ വർഷങ്ങളെടുക്കുമെന്നാണ് നാട്ടുകാർ പറയുന്നത്.\nദൈവാലയ മണികളും നിലംപതിച്ചു. അത് വെടിമരുന്ന് കേസിംഗുകളും റഷ്യക്കാർ ഉപയോഗിച്ച ശേഷം ഉപേക്ഷിച്ച ടിൻ ചെയ്ത മാംസത്തിന്റെ ക്യാനുകളും കൊണ്ട് നിറഞ്ഞിരിക്കുന്നു. മെഴുകുതിരി സ്റ്റാൻഡിന്റെ അവശിഷ്ടങ്ങളും ഒരു ചളുങ്ങിയ ചായപ്പാത്രവും ദൈവാലയപരിസരങ്ങളിൽ ചിതറിക്കിടക്കുന്നുണ്ട്.\nഈ വലിയ ആഴ്ചയിൽ ഈസ്റ്റർ ബ്രെഡ് ഉണ്ടാക്കാൻ അവർക്ക് ഗ്യാസ് ലഭ്യമല്ല. യേശുവിന്റെ ഉയിർപ്പ് നൽകുന്ന പ്രത്യാശയാണ് അവരെ ഇപ്പോൾ മുന്നോട്ടു നയിക്കുന്നത്.\n“ഓർക്കുക, യേശു ഉയിർത്തെഴുന്നേറ്റു. ഉക്രൈനും അതു തന്നെ ചെയ്യും” – സൈനിക ചാപ്ലിൻ ഗ്രാമവാസികളോടു പറഞ്ഞു. റഷ്യക്കാർ പിടിച്ചെടുക്കാൻ തീരുമാനിച്ച തെക്കൻ നഗരമായ മരിയുപോൾ പോലുള്ള സ്ഥലങ്ങളിൽ മുൻനിരയിലുള്ളവർക്കായി പ്രാർത്ഥിക്കാൻ അദ്ദേഹം ഗ്രാമീണരോട് ആഹ്വാനം ചെയ്തു. ദൈവാലയത്തിന് പുറത്ത് ആക്രമണത്തിനായി വിക്ഷേപിച്ച ഒരു റോക്കറ്റിന്റെ ചിറകുള്ള ഭാഗം ചെളിയിൽ പൂണ്ടുകിടക്കുന്നു. എന്തൊക്കെ നഷ്ടപ്പെട്ടാലും ഈ ദൈവാലയം പുനർനിർമ്മിക്കുമെന്ന തീരുമാനത്തിലാണ് ഗ്രാമവാസികൾ. ഒരുവശത്ത് യുദ്ധം അതിതീവ്രമായി തുടരുമ്പോഴും അതിജീവനത്തിന്റെ പാതയിലാണ് ലുകാഷിവ്ക നിവാസികൾ.


P RAJEEV – Media Mangalam\nഎറണാകുളം : ഓൺലൈൻ വഴി ഉത്പന്നങ്ങൾ കർഷകർക്ക് നേരിട്ട് വിൽക്കാനുള്ള സംവിധാനങ്ങൾ ഒരുക്കുമെന്ന് വ്യവസായ മന്ത്രി പി. രാജീവ്. സർക്കാർ നിയന്ത്രണത്തിൽ ഓൺലൈൻ പ്ലാറ്റ്ഫോം തയ്യാറാക്കുമെന്നും വനിതാ…\n‘കൂട്ടായ പരിശ്രമത്തോടെ കൊച്ചിയെ ലോകത്തിലെ മികച്ച നഗരങ്ങളിൽ ഒന്നാക്കി മാറ്റാം’ ; വ്യവസായ മന്ത്രി പി. രാജീവ്\nകൊച്ചി : കൂട്ടായ പരിശ്രമത്തോടെ കൊച്ചിയെ ലോകത്തിലെ മികച്ച നഗരങ്ങളിൽ ഒന്നാക്കി മാറ്റാൻ സാധിക്കുമെന്ന് വ്യവസായ മന്ത്രി പി. രാജീവ്. കൊച്ചി കോർപ്പറേഷൻ സംഘടിപ്പിച്ച ചർച്ചയിൽ സംസാരിക്കുകയായിരുന്നു…\nMMNetwork September 30, 2021\nസംരംഭകരുടെ പരാതി തീർപ്പാക്കൽ വൈകിയാൽ ഉദ്യോഗസ്ഥന് പിഴ: പി രാജീവ്; അഞ്ചുകോടി വരെയുള്ള പരാതികൾ ജില്ലാതലത്തിൽ തീർപ്പാക്കാമെന്നും മന്ത്രി\nപാലക്കാട് ; വ്യവസായ സംരംഭകരുടെ പരാതി സമയബന്ധിതമായി തീർപ്പാക്കുന്നതിൽ വീഴ്ച വരുത്തുന്ന ഉദ്യോഗസ്ഥനിൽനിന്ന് പിഴ ഈടാക്കുമെന്ന് മന്ത്രി പി രാജീവ്. സംസ്ഥാന പരാതി പരിഹാര സമിതിക്ക് ലഭിക്കുന്ന…\nMMNetwork Desk August 16, 2021\nഅഭിഭാഷകരും മാധ്യമ പ്രവർത്തകരും തമ്മിലുളള തർക്കം സർക്കാർ ഗൗരവമായി പരിശോധിക്കും, ഇതുപോലുള്ള സംഭവങ്ങൾ ആവർത്തിക്കാൻ പാടില്ല എന്നതാണ് സർക്കാർ നിലപാട് ; മന്ത്രി പി രാജീവ്\nതിരുവനന്തപുരം : അഭിഭാഷകരും മാധ്യമ പ്രവത്തകരും തമ്മിലുള്ള തർക്കം ഗൗരവമായി തന്നെ പരിശോധിക്കും എന്ന് വ്യവസായ മന്ത്രി പി. രാജീവ്. ഖാദി ബോർഡിന്റെ സ്വാതന്ത്ര്യദിനാഘോഷ ചടങ്ങ് ഉദ്‌ഘാടനം…\nMMNetwork Desk August 11, 2021\nകിട്ടുന്ന പണം കൂടുതലാണെങ്കിലും തിരിച്ചു പിടിക്കില്ല; കശുവണ്ടി തൊഴിലാളികൾക്കുള്ള ഓണം ബോണസ് 17നകം നൽകും\nതിരുവനന്തപുരം: കശുവണ്ടി തൊഴിലാളികൾക്കുള്ള ഓണം ബോണസ് അഡ്വാൻസ് ഈ മാസം 17-ാം തിയതിക്കുള്ളിൽ വിതരണം ചെയ്യുവാൻ തീരുമാനമായി. കഴിഞ്ഞ വർഷം നൽകിയ ഓണം ബോണസ് ഇത്തവണയും അതേ…\nMMNetwork August 4, 2021\nമൺകൂജയും തുപ്പൽ കോളാമ്പിയും ഇല്ലാത്തതാണ് കിറ്റെക്സിലെ ഗുരുതര പ്രശ്നമെന്ന് മന്ത്രി പി രാജീവ് പറഞ്ഞോ? വ്യാപകമായി പ്രചരിക്കുന്ന വീഡിയോക്ക് പിന്നിലെ സത്യം ഇതാണ്..\nകിറ്റെക്സിൽ നടക്കുന്ന റെയ്ഡ് മൺകൂജയും കോളാമ്പിയും ഇല്ലാത്തിന്റെ പേരിലാണെന്ന് വ്യവസായ മന്ത്രി പി രാജീവ് നിയമസഭയിൽ പറഞ്ഞതായുള്ള വ്യാജ പ്രചാരണം. ട്വന്റി 20 പ്രവർത്തകർ ഉൾപ്പെടെയാണ് പി…\nഭാവി വ്യവസായ വളർച്ചയ്ക്ക് ഊന്നൽ നൽകേണ്ട മേഖലകൾ നിർണയിക്കും; മികവ് തെളിയിക്കുന്ന സ്ഥാപനങ്ങൾക്ക് നക്ഷത്ര പദവി;നേട്ടങ്ങൾ കൊയ്യാൻ തയ്യാറെടുത്ത് കെഎസ്ഐഡിസി\nതിരുവനന്തപുരം: പരിസ്ഥിതി, തൊഴിലാളി സൗഹൃദവും ജനങ്ങളെ പരിഗണിക്കുന്നതുമായ ഉത്തരവാദ വ്യവസായം പ്രോത്സാഹിപ്പിക്കുന്നതിന്റെ ഭാഗമായി ഈ മേഖലയിൽ മികവ് തെളിയിക്കുന്ന സ്ഥാപനങ്ങൾക്ക് നക്ഷത്ര പദവി അംഗീകാരം നൽകുമെന്ന് വ്യവസായ…\nMMNetwork Desk July 9, 2021\nകിറ്റക്‌സ് നടത്തുന്ന പ്രതികരണങ്ങള് സമൂഹം പരിശോധിക്കട്ടെ; നല്ല രീതിയില് വ്യവസായം തുടങ്ങാനുള്ള അന്തരീക്ഷം ഇവിടെ ശക്തിപ്പെട്ട് വരുന്നുണ്ട്; ആട്ടിപ്പായിച്ചു എന്ന ആരോപണം ദൗര്‍ഭാഗ്യകരമെന്ന് പി രാജീവ്\nതിരുവനന്തപുരം: കേരളത്തില് നിന്നും സ്വയം പോകുന്നതല്ലെന്നും തന്നെ ആട്ടിയോടിക്കുകയാണെന്നുമുള്ള കിറ്റക്സ് എം.ഡി സാബു ജേക്കബിന്റെ ആരോപണത്തോട് പ്രതികരിച്ച് വ്യവസായ മന്ത്രി പി. രാജീവ്. ആട്ടിപ്പായിച്ചു എന്ന ആരോപണം…\nMMNetwork Desk July 6, 2021\nകിറ്റെക്സ് ഗ്രൂപ്പിൻറെ പുതിയ സംരംഭത്തിനായി ഒമ്പത് സംസ്ഥാനങ്ങളുമായുള്ള ചർച്ച ഇന്നും തുടരും; അന്തിമ തീരുമാനം വിശദമായ പഠനത്തിന് ശേഷം\nകൊച്ചി: കേരളസർക്കാരുമായുള്ള നിരന്തര പോരാട്ടങ്ങൾക്ക് ഒടുവിൽ കിറ്റക്സ് ഗ്രൂപ്പ് കേരളത്തിൽ തുടരുമോയെന്ന ചർച്ചയാണ് ഇപ്പോൾ കേരളക്കരയിൽ ആകെയും പടരുന്നത്.ഈ സാഹചര്യത്തിൽ കിറ്റെക്സ് ഗ്രൂപ്പിൻറെ പുതിയ സംരംഭത്തിനായി ഒമ്പത്…\nകിറ്റക്സിൽ പരിശോധന നടത്തിയത് കോൺഗ്രസ് നേതാക്കളുടെ പരാതിയിൽ; കമ്പനി പുറം തള്ളുന്ന രാസമാലിന്യം കടമ്പ്രയാറിലേക്ക് ഒഴുക്കി കിറ്റക്സ് ജലമലിനീകരണം നടത്തുന്നതായും ആരോപണം; വിവാദങ്ങളിൽ വിശദീകരണവുമായി വ്യവസായ വകുപ്പ് മന്ത്രി പി. രാജീവ്\nതിരുവനന്തപുരം : കിറ്റക്സിലെ പരിശോധനയുമായി ബന്ധപ്പെട്ടുണ്ടായ വിവാദങ്ങളിൽ വിശദീകരണവുമായി വ്യവസായ വകുപ്പ് മന്ത്രി പി. രാജീവ്. പരിശോധന നടത്തിയത് കോൺഗ്രസ് നേതാക്കളുടെ പരാതിയിലാണെന്ന് മന്ത്രി തിരുവനന്തപുരത്ത് വാർത്താസമ്മേളനത്തിൽ…


അശാന്തി പരത്തി ആര്‍എസ്എസ്\nSun Feb 24 2019 01:45:16 GMT+0530 (IST)\nനെടുമങ്ങാട്: ജനങ്ങളുടെ സൈ്വരജീവിതത്തിന് ഭീഷണി പരത്തി ആര്‍എസ്എസ് കഴിഞ്ഞ കുറച്ചു നാളായി വെമ്പായത്തും പരിസരത്തും നിരവധി പ്രകോപനങ്ങളും ആക്രമണങ്ങളും അഴിച്ചു വിടുന്നു. ഇതിന്റെ അവസാനത്തേതായിരുന്നു കഴിഞ്ഞ ദിവസം ഇരങ്ങയില് പ്രദേശത്ത് നടന്നത്.\nവിവാഹ വീട്ടില് ബന്ധുക്കള് തമ്മില് നടന്ന വാക്കേറ്റം ഓഡിറ്റോറിയത്തില് കൈയാങ്കളിയിലെത്തിയിരുന്നു. ഇതിന്റെ തുടര്‍ച്ചായായി പ്രശ്‌നം ഏറ്റെടുത്ത പ്രദേശത്തെ ആര്‍എസ്എസ് സംഘം രാത്രി മാരകായുധങ്ങളുമായി ഡിവൈഎഫ്‌ഐ പ്രവര്‍ത്തകരെ ആക്രമിച്ചു പരിക്കേല്‍പ്പിക്കുകയായിരുന്നു. ഇതോടെ ആര്‍എസ്എസ് ഡിവൈഎഫ് സംഘര്‍ഷം ഉടലെടുക്കുകയായിരുന്നു. ഇതില് പരിക്കേറ്റവര് വിവിധ ആശുപത്രികളില് ചികില്‍സയിലാണ്.\nവിവാഹ വീട്ടിലെ പ്രശ്‌നം മുതലെടുത്ത് ആര്‍എസ്എസ് നടത്തിയ ആക്രമണത്തില് പ്രതിഷേധം ശക്തമാണ്. സംഭവത്തെ തുടര്‍ന്ന് ഇരുകൂട്ടരും സംഘടിക്കുകയും പോര്‍വിളി നടത്തി പ്രകടനം നടത്തിയതോടെ വെമ്പായത്തും ഇരിങ്ങയിലും നാട്ടുകാര് ഭീതിയിലാണ്.\nനേരത്തെ ആര്‍എസ്എസ് നിരവധി തവണ ആക്രമണ ശ്രമം നടത്തുകയും പ്രകോപനങ്ങള് സൃഷ്ടിക്കുകയും ചെയ്തിരുന്നു വെമ്പായത്ത്. കഴിഞ്ഞ ആറ്റുകാല് പൊങ്കാല ദിവസം പൊങ്കാല കഴിഞ്ഞ് രാത്രി ഭരതന്നൂരിലെ ഭക്തരുമായി മടങ്ങുകയായിരുന്ന ട്രാവലര് വെമ്പായം കന്യാകുളങ്ങര വച്ച് യുവാക്കള് സഞ്ചരിച്ചിരുന്ന ബൈക്കില് തട്ടിയതുമായി ബന്ധപ്പെട്ട് വാക്കേറ്റം നടന്നിരുന്നു. നാട്ടുകാര് ഇടപെട്ട് പ്രശ്‌നം പരിഹരിച്ചെങ്കിലും സ്ഥലത്തെത്തിയ ആര്‍എസ്എസ് ബിജെപി സംഘം ഭക്തരെ ആക്രമിച്ചെന്ന് പറഞ്ഞ് പ്രശ്‌നം സൃഷ്ടിച്ചു. ബിജെപി ജില്ലാ സെക്രട്ടറിയും പോത്തന്‍കോട് സ്വദേശിയുമായ ബാലമുരളിയുടെ നേതൃത്വത്തില് ഭക്തരുടെ വാഹനങ്ങള് തടഞ്ഞ് വെമ്പായം ജങ്ഷനില് റോഡ് ഉപരോധിച്ചു.\nഇതോടെ നൂറു കണക്കിന് ഭക്തരുടെ വാഹനങ്ങള് വഴിയില് കുടുങ്ങി. പ്രകോപനം സൃഷ്ടിച്ച് ഇവര് നടത്തിയ ഉപരോധത്തില് ഭക്തര് തന്നെ പ്രതിഷേധവുമായി എത്തിയിരുന്നു. വെമ്പായത്തിന്റെ പരിസര പ്രദേശമായ അകാരം, ഈന്തിവിള, മദപുരം, ഇരങ്ങയില് തുടങ്ങിയ പ്രദേശങ്ങളിലാണ് ഇവരുടെ ശക്തി കേന്ദ്രം. ഈ ഭാഗങ്ങളില് രാത്രി കാലങ്ങളില് ആയുധ പരിശീലനം നടക്കുന്നതായും ആയുധങ്ങള് എത്തിച്ച് സൂക്ഷിക്കുന്നതായും നേരത്തെ പോലിസിന് രഹസ്യ വിവരം ലഭിച്ചതായാണ് അറിയുന്നത്. എന്നാല് ഇവരുടെ ആക്രമണങ്ങളിലും പ്രകോപനങ്ങളിലും പോലിസ് ശക്തമായ നടപടി എടുക്കാത്തതാണ് അക്രമികള്‍ക്ക് സഹായമാവുന്നതെന്ന് നാട്ടുകാര് പറയുന്നു.


ഈ ക്രിസ്മസ് റോബര്‍ട്ട് പാറ്റിന്‍സണും ക്രിസ്റ്റിന് സ്റ്റിവേര്‍ട്ടും ഒന്നിച്ചാഘോഷിക്കും!!\neditor Thursday, November 28th, 2013 11:22 am 28 November, 2013\nഹോളിവുഡില് എഴുത്തുകാര് സൂപ്പര്‍സ്റ്റാറുകളായി പരിഗണിക്കപ്പെടുന്നു: നടന് മാധവന്\nആരാധകരെ ആവേശത്തിലാഴ്ത്തി അവഞ്ചേഴ്സ് ഇന്‍ഫിനിറ്റി വാറിന്റെ പുതിയ ടീസര്; ചിത്രം മെയ് നാലിന്\nമീ റ്റു അല്ല ടൈംസ് അപ്പ്; ലൈംഗികാതിക്രമത്തിനെതിരെ പുതിയ ക്യാമ്പയിനുമായി ഹോളിവുഡ് നടിമാര്\nഹോളിവുഡില് ഒരുപാട് വെയ്ന്‍സ്റ്റീന്‍മാരുണ്ടെന്ന് പ്രിയങ്ക ചോപ്ര\n‘രാഹുല് ദീര്‍ഘവീക്ഷണമുള്ള നേതാവ്’; രാഹുല് ഗാന്ധിക്കൊപ്പമുള്ള ചിത്രം പങ്കുവെച്ച് ഹോളിവുഡ് നടി\nഇത്തവണത്തെ റോബര്‍ട്ട് പാറ്റിന്‍സണിന്റെ ക്രിസ്മസ് ആഘോഷം മുന് കാമുകി ക്രിസ്റ്റിന് സ്റ്റിവേര്‍ട്ടിനൊപ്പമാണ്. കുടുംബത്തിനും കാമുകിക്കുമിടയില് റോബര്‍ട്ട് തീര്‍ത്തും പെട്ടിരിക്കുകയാണെന്നാണ് പാപ്പരാസികള് പറയുന്നത്.\nഇംഗ്ലണ്ടിലാണ് റോബര്‍ട്ടിന്റെ കുടുംബം. ക്രിസ്മസ് കുടുംബത്തിനൊപ്പം ആഘോഷിക്കാനായിരുന്നു പാറ്റിന്‍സണിന്റെ ആലോചന. അപ്പോഴാണ് ക്രിസ്റ്റിന് പറയുന്നത് ക്രിസ്മസ് ഒന്നിച്ചാഘോഷിക്കണമെന്ന്.\nഇപ്പോള് വേര്‍പിരിഞ്ഞെങ്കിലും നാല് വര്‍ഷം പ്രണയിച്ച പെണ്‍കുട്ടിയുടെ ആഗ്രഹം സാധിച്ച് കൊടുക്കാതിരിക്കാന് പറ്റുമോ. എന്നാല് ക്രിസ്റ്റിനുമായി ക്രിസ്മസ് ആഘോഷിച്ചാല് ഇരുവരും വീണ്ടുമൊന്നിക്കുമോ എന്നാണ് റോബര്‍ട്ടിന്റെ കുടുംബത്തിന്റെ പേടി.\nഎന്നാല് മുന് കാമുകിയുടേയും കുടുംബത്തിന്റേയും ഇടയില് പെട്ട് ഇത്തവണ ക്രിസ്മസ് ആഘോഷിക്കുകയേ വേണ്ടെന്ന നിലപാടിലെത്തിയിരിക്കുകയാണ് റോബര്‍ട്ട് എന്നാണ് അറിയുന്നത്.\nആര്യ അനൂപ് 15 mins\nഷെഫീഫ യൂസഫ് 26 mins


ഗോള്‍ഫ് സ്റ്റിക്ക് മുഖത്തടിച്ചാല് എങ്ങനെ ഇരിക്കും? വൈറലായി വീഡിയോ\n4 Sep 2019 10:41 AM GMT\nലോകത്ത് പല ഇടങ്ങളിലായി നടക്കുന്ന സംഭവങ്ങള് സോഷ്യല് മീഡിയ വഴി പ്രചരിക്കുകയും പിന്നീട് അത് വൈറലാകുകയും ചെയ്യാറുണ്ട്. ചിലപ്പോള് എന്തെങ്കിലും വിഷയത്തെ കുറിച്ചുള്ള അറിവുകളോ അല്ലെങ്കില് ചിരി പടര്‍ത്തുന്ന ദൃശ്യങ്ങളോ ആകാം അത്. എന്നാല് ഇവിടെ ഒരു ഗോള്‍ഫ് ക്ലബില് നടന്ന സംഭവമാണ് ശ്രദ്ധ നേടുന്നത്.\nഒരു ഗോള്‍ഫ് ക്ലബില് റെക്കോര്‍ഡുചെയ്ത ഫൂട്ടേജില് ഒരു സ്ത്രീ ഗോള്‍ഫ് കളിക്കുന്നതിനിടെ നടക്കുന്നതും മറ്റൊരു വ്യക്തി ഗോള്‍ഫ് സ്റ്റിക്ക് കൊണ്ട് പന്ത് തട്ടാന് ശ്രമിക്കുന്നതിനിടയില് സ്ത്രീയുടെ മുഖത്ത് സ്റ്റിക്ക് കൊള്ളുകയും വേദനകൊണ്ട് നിലത്ത് വീഴുന്നതുമാണ് ദൃശ്യം.\nബാര്‍സ്റ്റൂള് സ്‌പോര്‍ട്‌സ് ട്വിറ്റര് അക്കൗണ്ടിലൂടെയാണ് വീഡിയോ ശ്രദ്ധ നേടിയത്. വീഡിയോ വൈറലായതോടെ സോഷ്യല് മീഡിയയും യുവതിയുടെ വേദന മനസിലാക്കി സഹതപിക്കുന്നുണ്ട്. ഗോള്‍ഫ് കോഴ്സിന്റെ നിയമം അവള് അറിഞ്ഞിരിക്കണം. ഇത്തരം സാഹചര്യങ്ങളില് നിന്ന് നിങ്ങള് അകന്നുപോകുമെന്ന് പ്രതീക്ഷിക്കുന്നു. ചിലര് സ്ത്രീയോട് സഹതപിക്കുമ്പോള്, മറ്റുള്ളവര് ഇത്തരം അവസരങ്ങളില് കൂടുതല് ജാഗ്രത പാലിക്കേണ്ടതുണ്ടെന്നും പറയുന്നു.\nFORE(head) @ForePlayPod (Via IG/Cinematickstudios) pic.twitter.com/RSI4U0YK29\n— Barstool Sports (@barstoolsports) September 2, 2019\n— Tim Barry (@Ranting_Ginger) September 2, 2019\nBarstool Sports golf club Golf Course Man Teeing Off Woman Gets Hit


ഇര്‍ഫാന് ഖാന് അര്‍ബുദം; 'അപൂര്‍വ്വ' രോഗത്തെക്കുറിച്ച് താരം വെളിപ്പെടുത്തി | Reporter Live\nഇര്‍ഫാന് ഖാന് അര്‍ബുദം; ‘അപൂര്‍വ്വ’ രോഗത്തെക്കുറിച്ച് താരം വെളിപ്പെടുത്തി\nBy Web Desk\tMarch 16, 2018 5:43 pm A+ A-\nബോളിവുഡ് താരം ഇര്‍ഫാന് ഖാന് തന്റെ അപൂര്‍വ്വ രോഗത്തെക്കുറിച്ച് വെളിപ്പെടുത്തല് നടത്തി. വയറിലെ ആന്തരികാവയവങ്ങള്‍ക്ക് അര്‍ബുദം ബാധിച്ചതായാണ് ഇര്‍ഫാന് ഖാന് ട്വിറ്ററില് പോസ്റ്റ് ചെയ്തിരിക്കുന്നത്. ചികിത്സയുടെ ഭാഗമായി ഇര്‍ഫാന് ഖാന് ഇപ്പോള് വിദേശത്താണ് ഉള്ളത്.\nചുറ്റുമുള്ളവരുടെ സ്‌നേഹവും കരുതലും എനിക്ക് പ്രതീക്ഷ പകരുന്നു. എനിക്ക് വേണ്ടി എല്ലാവരുടെയും പ്രാര്‍ത്ഥനയും ആശംസയും തുടരണം. ന്യൂറോ എന്നു പറഞ്ഞാല് തലച്ചോറിനെ മാത്രം സംബന്ധിച്ചുള്ളതല്ല. അത് നിങ്ങള്‍ക്ക് ഗൂഗിള് നോക്കിയാല് മനസിലാക്കാന് സാധിക്കും. എനിക്ക് വേണ്ടി കാത്തിരിക്കുന്നവരോട് കൂടുതല് കഥകള് പറയാന് ഞാന് തിരിച്ചുവരും എന്നും ഇര്‍ഫാന് ട്വിറ്ററില് കുറിച്ചു.\nകുറച്ചു ദിവസങ്ങള്‍ക്കു മുന്‍പാണ് തനിക്ക് ഒരു അപൂര്‍വരോഗമുണ്ടെന്നും ആരും അതുമായി ബന്ധപ്പെട്ട് ഊഹാപോഹങ്ങള് പ്രചരിപ്പിക്കരുതെന്നും ഇര്‍ഫാന് ഖാന് തന്റെ ആരാധകരോട് ആവശ്യപ്പെട്ടത്. ദുഷ്‌കരമായ ഘട്ടത്തില് തന്റെ വേണ്ടപ്പെട്ടവര് തന്റെ കൂടെയുണ്ടെന്നും ഇര്‍ഫാന് കുറിച്ചിരുന്നു.\nഡോക്ടര്‍മാര് പൂര്‍ണ വിശ്രമമാണ് ഇര്‍ഫാന് വേണമെന്ന് നിര്‍ദ്ദേശിച്ചിരിക്കുന്നത്. അദ്ദേഹത്തിന്റെ ഷൂട്ടിംഗ് പുരോഗമിക്കുന്ന ചിത്രങ്ങളുടെ ചിത്രീകരണം നീട്ടിവച്ചിട്ടുണ്ട്. വിശാല് ഭരദ്വാജിന്റെ ചിത്രവും ഹിന്ദി മീഡിയം2എന്ന ചിത്രവുമാണ് ഇര്‍ഫാന്റേതായി വരുന്ന ചിത്രങ്ങള്.\nMar 16, 2018 5:43 pm\nതനിക്കൊരു അപൂര്‍വതരം അസുഖമുണ്ടെന്നും ഊഹാപോഹങ്ങള് പ്രചരിപ്പിക്കരുതെന്നും ഇര്‍ഫാന് ഖാന്


കാഴ്ച്ചയിൽ മിടുമിടുക്കൻ, ഇന്നോവ ക്രിസ്റ്റയുടെ TRD സ്പോർട്ടീവോ പതിപ്പുമായി ടൊയോട്ട - Malayalam DriveSpark\nകാഴ്ച്ചയിൽ മിടുമിടുക്കൻ, ഇന്നോവ ക്രിസ്റ്റയുടെ TRD സ്പോർട്ടീവോ പതിപ്പുമായി ടൊയോട്ട\nPublished: Monday, August 17, 2020, 17:39 [IST]\nടൊയോട്ട തങ്ങളുടെ ജനപ്രിയ വാഹനമായ ഇന്നോവ ക്രിസ്റ്റയുടെ പുത്തൻ കിജാംഗ് TRD സ്പോർട്ടീവോ പതിപ്പ് ഇന്തോനേഷ്യൻ വിപണിയിൽ അവതരിപ്പിച്ചു. രാജ്യത്തിന്റെ 75-ാം സ്വാതന്ത്ര്യ ദിനാഘോഷത്തിന്റെ ഭാഗമായാണ് പുതിയൊരു മോഡലിനെ പരിചയപ്പെടുത്തിയിരിക്കുന്നത്.\nടൊയോട്ടയുടെ ഏറ്റവും പ്രധാനപ്പെട്ട വിപണികളിൽ ഒന്നാണ് ഇന്തോനേഷ്യ. TRD സ്‌പോർടിവോ മോഡൽ ടൊയോട്ട റേസിംഗ് ഡെവലപ്‌മെന്റിൽ നിന്ന് ഒരു പെർഫോമെൻസ് ഭാഗവും ഉൾക്കൊള്ളുന്നില്ല എന്നത് ശ്രദ്ധേയമാണ്. പകരം ഇതിന് കുറച്ച് കോസ്മെറ്റിക് പരിഷ്ക്കരണങ്ങൾ മാത്രമാണ് കമ്പനി അവതരിപ്പിച്ചിരിക്കുന്നത്.\nടൊയോട്ട കിജാംഗ് ഇന്നോവ TRD സ്‌പോർടിവോ ഒരു ലിമിറ്റഡ് എഡിഷൻ മോഡൽ കൂടിയാണ്. അതിൽ പുനർരൂപകൽപ്പന ചെയ്ത ഫ്രണ്ട് ബമ്പർ, ക്രോം ഫിനിഷിൽ പൂർത്തിയായ മുൻ ഗ്രിൽ, വശങ്ങളിൽ ലിപ് സ്‌പോയിലർ, ഫോക്സ് എയർ വെന്റുകൾ എന്നിവയെല്ലാം പുത്തൻ പതിപ്പിൽ ഇടംപിടിച്ചിരിക്കുന്നു.\nവശങ്ങളിൽ സൈഡ് സ്കിർട്ടുകളും 17 ഇഞ്ച് അലോയ് വീലുകളും നൽകിയിരിക്കുന്നത് എം‌പി‌വിയുടെ മാറ്റുകൂട്ടാൻ ടൊയോട്ടയെ സഹായിച്ചിട്ടുണ്ട്. പിൻഭാഗത്തിന് പുതിയതും സ്‌പോർട്ടിയർ രൂപത്തിലുള്ളതുമായ ബമ്പറും ലഭിക്കും. സ്റ്റാൻഡേർഡ് മോഡലിൽ നിന്ന് എളുപ്പത്തിൽ വേർതിരിച്ചറിയാൻ ടെയിൽഗേറ്റിൽ ഒരു TRD സ്‌പോർടിവോ ബാഡ്‌ജും നൽകിയിരിക്കുന്നു.\nഇതുകൂടാതെ ഇന്നോവ ക്രിസ്റ്റയുടെ പുറംമോടിയിൽ മാറ്റങ്ങളൊന്നുമില്ല. ക്യാബിനിൽ ഇന്നോവ TRD സ്‌പോർട്ടിവോയ്ക്ക് ഒരു സംയോജിത എയർ പ്യൂരിഫയർ ലഭിക്കുന്നു. ഇതിന് മാനുവലിലും ഓട്ടോമാറ്റിക് മോഡിലും പ്രവർത്തിക്കാൻ കഴിയും.\nഇന്തോനേഷ്യൻ 2020 ടൊയോട്ട ഇന്നോവ രണ്ട് എഞ്ചിൻ ഓപ്ഷനുകളിൽ തെരഞ്ഞെടുക്കാൻ സാധിക്കും. ആദ്യത്തേത് 2.0 ലിറ്റർ പെട്രോൾ എഞ്ചിനാണ്. ഇത് പരമാവധി 138 bhp പവറും 190 Nm torque ഉം ഉത്പാദിപ്പിക്കുന്നു. രണ്ടാമത്തെ ഓപ്ഷൻ 2.4 ലിറ്റർ ടർബോ-ഡീസൽ എഞ്ചിനാണ്. 148 bhp കരുത്തിൽ 360 Nm torque വികസിപ്പിക്കാൻ ശേഷിയുള്ളതാണ് ഇത്.\nഇന്നോവ ഡീസൽ മോഡലിനെ അടിസ്ഥാനമാക്കിയുള്ളതാണ് TRD സ്‌പോർടിവോ പതിപ്പ്. ടൊയോട്ട ഇന്നോവ ക്രിസ്റ്റയുടെ പ്രശസ്തി കണക്കിലെടുത്താൽ ജപ്പാനീസ് കാർ ബ്രാൻഡ് ഇന്നോവ TRD സ്‌പോർട്ടീവോ എഡിഷൻ ഇന്ത്യയിലേക്കും എത്തിക്കുമെന്ന് പ്രതീക്ഷിക്കുന്നു.\nമിക്കവാറും ദീപാവലി സീസണിനോട് അനുബന്ധിച്ച് വിപണിയിൽ എത്തുമെന്നും കമ്പനി വൃത്തങ്ങൾ സൂചിപ്പിക്കുന്നു. വിപണിയിൽ ഇത് 2.4 ലിറ്റർ ഡീസൽ എഞ്ചിൻ ഉപയോഗിച്ചും സ്റ്റാൻഡേർഡ് ഇന്നോവ മോഡലുകളെ അപേക്ഷിച്ച് ന്യായമായ വില വർധനവിലും മാത്രമേ ലഭ്യമാകൂ.\n2020 Toyota Innova TRD Sportivo Edition Launched. Read in Malayalam


സാമൂഹ്യവിരുദ്ധര് കുടിവെള്ള സ്രോതസ്സുകളില് വിഷം കലര്‍ത്തി :: Janmabhumi Daily\nFriday 17 March 2017 9:56 pm IST\nകട്ടപ്പന: കൊന്നത്തടി കാക്കസിറ്റി മേഖലയില് സാമൂഹ്യവിരുദ്ധരുടെ ശല്യം ഏറുന്നു. കഴിഞ്ഞ ദിവസം മേഖലയിലെ മൂന്ന് കുടിവെള്ള സ്രോതസ്സുകളില് സാമൂഹ്യ വിരുദ്ധര് വിഷം കലര്‍ത്തി. കാക്കസിറ്റി മേഖലയിലെ മൂന്ന് കുടുംബങ്ങളുടെ കിണറുകളിലാണ് കഴിഞ്ഞ ദിവസം സാമൂഹ്യവിരുദ്ധര് വിഷം കലര്‍ത്തിയത്. വെള്ളപ്ലാക്കല് തങ്കച്ചന്, കാഞ്ഞിരത്തിങ്കല് ഭാസ്‌കരന്, വെള്ളപ്ല ാക്കല് മധു എന്നിവരുടെ കുടിവെള്ളസ്രോതസുകളിലാണ് വിഷം കലര്‍ത്തിയതായി കണ്ടെത്തിയത്. തങ്കച്ചന്റെ കിണറ്റില് നിന്നും മറ്റു മൂന്ന് കുടുംബങ്ങളും കുടിവെള്ളം ഉപയോഗിക്കുന്നുണ്ട്. വൈകുന്നേരമാണ് തെക്കുംപുറത്ത് ചന്ദ്രവല്ലി കുടിവെള്ളത്തിന് മണം അനുഭവപ്പെട്ടതിനെത്തുടര്‍ന്ന് തങ്കച്ചനെ വിവരം അറിയിക്കുന്നത്. തുടര്‍ന്ന് നടത്തിയ പരിശോധനയിലാണ് കുടിവെള്ളത്തില് വിഷം കലര്‍ന്നതായി കണ്ടെത്തിയത്. കാഞ്ഞിരത്തിങ്കല് ഭാസ്‌കരന്, വെള്ളപ്ലാക്കല് മധു എന്നിവരുടെ കിണറുകളിലും സമാനമായ സംഭവങ്ങളാണ് ഉണ്ടായിട്ടുള്ളത്. കിണറ്റിലെ വെള്ളത്തിന് നിറംമാറ്റവും സംഭവിച്ചിട്ടുണ്ട്. കിണറ്റിനുള്ളിലെ ചെറു ജീവികളും ചത്ത നിലയിലാണ്. വെള്ളത്തിന് ദുര്‍ഗന്ധം വന്നതിനാല് ആരും വെള്ളം കുടിക്കാത്തത് വന് ദുരന്തം ഒഴിവാക്കി. കൊന്നത്തടി പ്രാഥമികാരോഗ്യ കേന്ദ്രത്തിലെ ആരോഗ്യ പ്രവര്‍ത്തകരും വെള്ളത്തൂവല് പോലീസും സ്ഥലത്തെത്തി സ്ഥിതിഗതികള് വിലയിരുത്തി. കിണറ്റിലെ വെള്ളം സാമ്പിളായി എടുത്തു കാക്കനാടുള്ള ലാബില് പരിശോധനക്കായി നല്‍കി. തുടര്‍ന്ന് കിണറുകള് വറ്റിച്ച് വൃത്തിയാക്കുന്നതിനുള്ള നിര്‍ദേശവും നല്‍കി.\nകുളിക്കടവില് സാമൂഹ്യവിരുദ്ധര് അറവുമാലിന്യം തള്ളി\nസാമൂഹ്യവിരുദ്ധര് കാര് നശിപ്പിച്ചു\nചുറ്റുമതിലില്ലാത്ത പെണ്‍പള്ളിക്കൂടം സാമൂഹ്യവിരുദ്ധര് താവളമാക്കുന്നു


പ്രണയിച്ചത് 13 വർഷം; ഛേത്രിയുടെ പ്രണയകഥ | Sunil Chhetri | Indian | Footballer | Wife | Sonam Bhattacharya |\nപ്രണയിച്ചത് കോച്ചിന്റെ മകളെ, അറിഞ്ഞപ്പോൾ മരവിപ്പ്; സുനിൽ ഛേത്രിയുടെ പ്രണയകഥ\nമനോരമ ലേഖകൻ December 02, 2019 11:05 AM IST\nഅന്ന് പ്രായം 18 വയസ്സ്, അവൾക്ക് 15\nകോച്ച് അറിഞ്ഞാൽ കരിയർ ഇല്ലാതാക്കും\nഇന്ത്യൻ ഫുട്ബോൾ ടീമിന്റെ നെടുംതൂൺ ആണ് ക്യാപ്റ്റൻ സുനിൽ ഛേത്രി. എതിർ ടീമിന്റെ വലയിലേക്ക് തീയുണ്ട പോലെ ഗോളുകൾ വർഷിക്കുന്ന, മുന്നിൽ നിന്ന് ടീമിനെ നയിക്കുന്ന നായകൻ. ജീവിതത്തിലും ഛേത്രി നായകനാണ്. നായികയുടെ പേര് സോനം ഭട്ടാചാര്യ. മുൻ ഇന്ത്യൻ ഫുട്ബോളറും മോഹൻ ബഗാൻ കോച്ചുമായിരുന്നു സുബ്രതോ ഭട്ടാചാര്യയുടെ മകൾ. \n13 വർഷത്തെ പ്രണയത്തിനുശേഷം 2017 ഡിസംബർ 4ന് ആണ് ഇരുവരും വിവാഹിതരായത്. ആരും അറിയാതെ സൂക്ഷിച്ച്, ഒടുവിൽ തന്റെ പ്രിയതമയെ സ്വന്തമാക്കിയ ആ മനോഹര പ്രണയകഥ ഹ്യുമൻസ് ഓഫ് ബോംബൈയ്ക്ക് നൽകി അഭിമുഖത്തിൽ ഛേത്രി വെളിപ്പെടുത്തി. ആ പ്രണയകഥ ഇങ്ങനെ\n‘‘അവളുടെ അച്ഛൻ എന്റെ പരിശീലകനായിരുന്നു. അദ്ദേഹം പലപ്പോഴും എന്ന കുറിച്ച് അവളോട് സംസാരിക്കുമായിരുന്നു. അന്നെനിക്ക് 18 വയസ്സ്, അവൾക്ക് 15. എന്നെക്കുറിച്ച് അറിയാൻ ആകാംക്ഷ തോന്നിയ അവൾ അച്ഛന്റെ ഫോണിൽ നിന്ന് എന്റെ നമ്പർ മോഷ്ടിച്ചു. അതിനുശേഷം എനിക്ക് മെസേജ് അയച്ചു. ‘ഹായ് ഞാൻ സോനം. വലിയൊരു ആരാധികയാണ്. എനിക്ക് നിങ്ങളെ കാണണം.’\nഅവൾ ആരാണ് എന്ന് എനിക്ക് യാതൊരു ഊഹവും ഇല്ലായിരുന്നു. അവളെ കാണാൻ ഞാൻ തീരുമാനിച്ചു. കണ്ടപ്പോഴാണ് അതൊരു കുട്ടിയാണ് എന്ന് എനിക്കു മനസ്സിലായത്. ‘‘നീയൊരു കുട്ടിയാണ്. പോയി പഠിക്ക്’’ എന്നു പറഞ്ഞ് ഞാൻ നടന്നു നീങ്ങി. പക്ഷേ, എന്തോ ചില കാരണങ്ങളാൽ ഞങ്ങൾ മെസേജ് അയക്കൽ തുടർന്നു.\nഅങ്ങനെ രണ്ടു മാസം മുന്നോട്ടു പോയി. ഒരു ദിവസം കോച്ചിന്റെ ഫോൺ പ്രവർത്തിക്കാതായി. അതു ശരിയാക്കാനായി അദ്ദേഹം എനിക്കു നൽകി. ഞാൻ അതു ശരിയാക്കി കൊണ്ടിരിക്കെ അദ്ദേഹത്തിന് മകളുടെ ഫോൺ വന്നു. ആ നമ്പർ കണ്ടപ്പോൾ എനിക്ക് പരിചയം തോന്നി. അതെ സോനത്തിന്റെ നമ്പർ! ഞാൻ മരവിച്ചു പോയി!\nഞാൻ വേഗം അവളെ വിളിച്ചു. മകളുമായി ചാറ്റ് ചെയ്യുന്നുണ്ട് എന്നറിഞ്ഞാൽ കോച്ച് എന്റെ കരിയർ ഇല്ലാതാക്കുമെന്നും എല്ലാം ഇതോടെ നിർത്താമെന്നും അവളോട് പറഞ്ഞു. ആരാണ് എന്നു മറച്ചുവച്ചതിന് അവൾ എന്നോട് മാപ്പു പറഞ്ഞു. പക്ഷേ അതൊന്നും എന്നെ സമാധാനിപ്പിച്ചില്ല. ഏതാനും മാസങ്ങൾ കടന്നു പോയി. എനിക്കവളെ മറക്കാൻ സാധിച്ചില്ല. അവൾ ചുറ്റിലുമുണ്ടാകുന്നത് എനിക്ക് ഇഷ്ടമായിരുന്നു. ഞാൻ വീണ്ടും മെസേജ് അയച്ചു. അങ്ങനെ ഞങ്ങൾ വീണ്ടും സംസാരിച്ചു തുടങ്ങി.\nപതിയെ കാണാൻ തുടങ്ങി. ഞങ്ങൾ വളരെ ശ്രദ്ധിച്ചു. ആരും അറിയുന്നില്ല എന്ന് ഉറപ്പു വരുത്തി. വര്‍ഷത്തിൽ രണ്ടോ, മൂന്നോ തവണ കാണുമായിരുന്നു. അതിനുവേണ്ടി ഞാൻ ഒരുപാട് യാത്ര ചെയ്തു. സിനിമ കാണാൻ പോയത് ഇന്നും ഓർക്കുന്നു. രണ്ടു ടിക്കറ്റ് എടുത്ത്, ഒന്നിൽ അവളുടെ പേരെഴുതി കൗണ്ടറിൽ ഏൽപ്പിച്ചു. ഞാൻ തിയറ്ററിൽ കയറി 10 മിനിറ്റ് കഴിഞ്ഞാണ് അവ‍ൾ പ്രവേശിച്ചത്. വർഷങ്ങൾ കഴിയും തോറും ഞങ്ങളുടെ ബന്ധം കൂടുതൽ ശക്തി ആർജ്ജിച്ചു. ഞാൻ കരിയറിൽ മുന്നേറുമ്പോൾ എനിക്കു വേണ്ടി കയ്യടിക്കാൻ അവൾ ഉണ്ടായിരുന്നു. എന്റെ പേടികളെ മാറ്റി, നട്ടെല്ലായി ഒപ്പം നിന്നു.\nഞങ്ങൾക്ക് വിവാഹപ്രായമായി. അവളുടെ അച്ഛനോട് സംസാരിക്കാൻ സമയമായി എന്ന് എനിക്കു മനസ്സിലായി. അവളുടെ വീട്ടിലേക്ക് കയറുമ്പോൾ ഞാൻ വിറയ്ക്കുകയായിരുന്നു. സൂര്യനു താഴെയുള്ള എല്ലാത്തിനെക്കുറിച്ചും അദ്ദേഹം എന്നോട് സംസാരിച്ചു. ‘‘സര്, ഞാൻ നിങ്ങളുടെ മകളെ സ്നേഹിക്കുന്നു. അവള് എന്നെ സ്നേഹിക്കുന്നതായി വിശ്വസിക്കുന്നു’’– ഒടുവിൽ ധൈര്യം സംഭരിച്ച് ഞാൻ അദ്ദേഹത്തോട് പറഞ്ഞു. ‘‘യാ, യാ , അത് കുഴപ്പമില്ല’’ എന്നു പറഞ്ഞു കൊണ്ട് അദ്ദേഹം ബാത്റൂമിലേക്ക് പോയി. തിരിച്ചുവന്നപ്പോൾ സമ്മതം അറിയിച്ചു. കുറച്ചു മാസങ്ങൾക്കുശേഷം ഞങ്ങൾ വിവാഹിതരായി.\n13 വർഷം ഞങ്ങള് പ്രണയിച്ചു. വിവാഹിതരായിട്ട് ഇപ്പോൾ രണ്ടു വർഷം. എന്റെ ജീവിതത്തിലെ മറക്കാനാവാത്ത എല്ലാ നിമിഷങ്ങളിലും സോനം കൂടെ ഉണ്ടായിരുന്നു എന്നു പറയാം. ഞാൻ ഒന്നുമല്ലാത്തപ്പോൾ, കയ്യിൽ പണമൊന്നും ഇല്ലാത്തപ്പോൾ അവൾ ഒപ്പമുണ്ടായിരുന്നു. എന്റെ ആദ്യ വിജയത്തിൽ, തോൽവിയിൽ, ഞാൻ ക്യാപ്റ്റൻ ആയപ്പോൾ അവൾ കൂടെ ഉണ്ടായിരുന്നു. എന്റെ ഭൂതകാലം അവളില്ലാതെ ആലോചിക്കാൻ ആവില്ല. ഭാവിയും അങ്ങനെ തന്നെ. ഇന്നുവരെ എന്റെ ഏറ്റവും വലിയ ആരാധിക എന്നാണ് അവൾ സ്വയം വിശേഷിപ്പിക്കുന്നത്. പക്ഷേ ഞാൻ അതിൽ കൂടുതൽ അവളെ ആരാധിക്കുന്നു.\nEnglish Summary : Indian Football Team Captian Sunil Chhetri's Love Story


ചെയര്‍മാന് സ്ഥാനത്തെ ചൊല്ലി കേരള കോണ്‍ഗ്രസില് ഭിന്നത; ജോസഫിനെ വിമര്‍ശിച്ച് പ്രതിച്ഛായയില് ലേഖനം\nപത്രാധിപര് കുര്യാസ് കുമ്പളക്കുഴിയുടെ ലേഖനത്തിലാണ് വിമര്‍ശനം. മന്ത്രിസഭയിൽ നിന്ന് ഒരുമിച്ച് രാജി വയ്ക്കാമെന്ന നിർദ്ദേശം മാണി മുന്നോട്ട് വച്ചെങ്കിലും പി.ജെ ജോസഫ് തയ്യാറായില്ല\n10 May, 2019 at 08:18 AM\nചെയര്‍മാന് സ്ഥാനത്തെ ചൊല്ലി കേരള കോണ്‍ഗ്രസില് ഭിന്നത രൂക്ഷമാകുന്നു. പി.ജെ ജോസഫിനെ വിമര്‍ശിച്ച് പ്രതിച്ഛായയില് ലേഖനം പ്രസിദ്ധീകരിച്ചു. അതേ സമയം ചെയര്‍മാന്റെ അധികാരങ്ങള് വര്‍ക്കിംഗ് ചെയര്‍മാനാണെന്ന പ്രസ്താവനയുമായി ജോയ് എബ്രഹാമും രംഗത്തെത്തി.\nചെയര്‍മാന് സ്ഥാനത്തിനായി ജോസഫ് വിഭാഗം ശക്തമായ നീക്കം നടത്തുന്നതിനിടെയാണ് പ്രതിച്ഛായയില് ജോസഫിനെതിരെ മാണി വിഭാഗം ലേഖനം പ്രസിദ്ധീകരിച്ചത്. ബാര് കോഴ കേസിനെ ചൊല്ലി യു.ഡി.എഫ് വിട്ടപ്പോള് ജോസഫ് കൂടെ നിന്നില്ലെന്നായിരുന്നു വിമര്‍ശം. എം.എല്.എമാരെ പിവലിക്കാനുള്ള നീക്കത്തിനൊപ്പം നില്‍ക്കാന് ജോസഫ് തയ്യാറായത് ദുരൂഹമാണെന്നും ലേഖലനം പറയുന്നു. എന്നാല് ലേഖനത്തെ കുറിച്ച് പി.ജെ ജോസഫ് ഒന്നും പ്രതികരിച്ചില്ല. ലേഖനം പ്രസിദ്ധീകരിച്ചതിനെ കുറിച്ച് അന്വേഷിക്കുമെന്ന് സി.എഫ് തോമസ് എം.എല്.എയും പറഞ്ഞു. അതേസമയം ചെയര്‍മാന് സ്ഥാനത്ത് ശൂന്യതയില്ലെന്നും വര്‍ക്കിംഗ് ചെയര്‍മാനാണ് നിലവില് ചെയര്‍മാനെന്നും ജോയ് എബ്രഹാം പറഞ്ഞതും ശ്രദ്ധേയമായി.\nകേരള കോൺഗ്രസിന്റെ യോജിപ്പിന് വേണ്ടിയാണ് ഇടതുപക്ഷം വിട്ടതെന്ന് പി.ജെ ജോസഫ് പറഞ്ഞു. കെ.എം മാണിയുമായി വർഷങ്ങളോളം ഒന്നിച്ച് പ്രവർത്തിച്ചിട്ടും ഒരു വാക്ക് പോലും എതിരായി പറഞ്ഞിട്ടില്ല.കോട്ടയത്ത് നടന്ന കെ.എം മാണി അനുസ്മരണത്തില് സംസാരിക്കുകയായിരുന്നു ജോസഫ്.


thodupuxha-murder-mother-got-bail | കുഞ്ഞിന് മനപ്പൂർവ്വം ചികിത്സ വൈകിപ്പിക്കാൻ ശ്രമിച്ചതിന് സിസിടിവി തെളിവ്; ശസ്ത്രക്രിയ നടത്താൻ സമ്മതപത്രം ഒപ്പിടാതെ വഴക്കിട്ട് സമയം വൈകിപ്പിച്ചതും ദൃശ്യങ്ങളിൽ വ്യക്തം; എന്നിട്ടും ആ കുരുന്നിനോടു കാണിച്ച ക്രൂരതയ്ക്ക് അമ്മയ്ക്ക് എതിരെ ചുമത്തിയത് നിസ്സാര വകുപ്പുകൾ; ആരോഗ്യവാനായ ഭർത്താവിനെ ചതിച്ചു കൊന്നതോ എന്ന സംശയത്തിലും അന്വേഷണമില്ല; ഇടത് എംഎൽഎയുടെ ഇടപെടൽ ബിടെക്കുകാരിക്ക് നൽകുന്നത് സുഖവാസം; തൊടുപുഴയിലെ വില്ലത്തിക്ക് ജാമ്യം ഉറപ്പാക്കിയ ഇടപെടലിൽ പ്രതിഷേധം ശക്തം - MarunadanMalayali.com\nMay 10, 2019 | 09:39 PM IST | Permalink\nതൊടുപുഴ: തൊടുപുഴയിലെ ഏഴ് വയസ്സുകാരന്റെ ക്രൂരമായി കൊലപ്പെടുത്താൻ കാമുകനൊപ്പം നിന്ന അമ്മയുടെ ജയിൽ വാസം ഒഴിവാക്കാൻ ഉന്നത തലങ്ങളിൽ നടന്ന നീക്കം വിജയിച്ചു. ആശുപത്രിയിൽ ഏഴ് വയസ്സുകാരന് ചികിൽസ കിട്ടാതിരിക്കാൻ കൊലപാതകിയായ അരുൺ ആനന്ദിനൊപ്പം ചേർന്ന് നാടകം കളിച്ച അമ്മയക്ക് എതിരെ പൊലീസ് ചുമത്തിയത് ജാമ്യം കിട്ടാവുന്ന നിസ്സാര കുറ്റങ്ങൾ മാത്രം. സോഷ്യൽ മീഡിയാ കൂട്ടായ്കൾ പ്രതിഷേധിക്കാൻ ഇറങ്ങിയതും ബാലാവകാശ കമ്മീഷൻ നടപടികളെ ഭയന്നും കുട്ടിയുടെ അമ്മയ്‌ക്കെതിരെ പൊലീസ് കേസെടുത്തു. ബാലാവകാശ കമ്മീഷന്റെ നടപടികളെ ഭയന്ന് അറസ്റ്റും രേഖപ്പെടുത്തി. എന്നാൽ ഒരു ദിവസം പോലും ജയിലിൽ കിടക്കുന്നില്ലെന്ന് ഉറപ്പാക്കാൻ ജാമ്യം കിട്ടാവുന്ന വകുപ്പുകൾ മാത്രമാണ് ചുമത്തിയത്. ഇതോടെ കേസിലെ പ്രതിക്ക് മജിസ്‌ട്രേട്ടിന് ജാമ്യം അനുവദിക്കേണ്ടിയും വന്നു.\nഇന്ത്യൻ ശിക്ഷാ നിയമത്തിലെ 201, 212 വകുപ്പുകളാണ് ചുമത്തിയത്. കുറ്റകൃത്യം മറച്ചുവയ്ക്കാൻ ശ്രമിച്ചുവെന്ന കുറ്റമാണ് ഇത്. അതുകൊണ്ട് തന്നെ ജാമ്യം കിട്ടുകയും ചെയ്തു. കേസിൽ പ്രതിയാകാതിരിക്കാൻ മാനസിക പ്രശ്‌നങ്ങളുണ്ടെന്ന് പോലും വരുത്താൻ ശ്രമമുണ്ടായിരുന്നു. ഇടതു പക്ഷത്തെ പ്രധാന എംഎൽഎയും ഇടുക്കിയിലെ ഭരണകക്ഷിയിലെ പ്രമുഖനും പ്രതിക്ക് വേണ്ടി ചരട് വലികൾ നടത്തി. ഇതോടെയാണ് ജാമ്യമുള്ള കേസുകളിലേക്ക് ചാർജ്ജ് എത്തിയത്. മുൻകൂട്ടി നിശ്ചയിച്ചത് പ്രകാരം അവരെ അറസ്റ്റ് ചെയ്ത് പൊലീസ് സ്‌റ്റേഷനിലെത്തിച്ച് വിട്ടയയ്ക്കുകയും ചെയ്തു. കുട്ടിയുടെ അച്ഛൻ ദുരൂഹ സാഹചര്യത്തിൽ മാസങ്ങൾക്ക് മുമ്പാണ് മരിച്ചത്. ഇതിലും യുവതിയെ സംശയിക്കുന്നവരുണ്ട്. ഇക്കാര്യത്തിൽ കിട്ടിയ പരാതിയിലും പൊലീസ് അന്വേഷണം നടത്തുന്നില്ല. യുവതിയെ ജയിലിൽ കിടത്തിയാൽ മുന്നണി പോലും വിട്ടുപോകുമെന്ന ഇടത് എംഎൽഎയുടെ ഭീഷണിയാണ് ഇതിന് കാരണം.\nഇക്കാര്യം മനസ്സിലാക്കി ഏഴ് വയസ്സുകാരന്റെ ക്രൂരതയിൽ അമ്മയെ പ്രതിചേർക്കണമെന്ന് ആവശ്യപ്പെട്ട് സോഷ്യൽ മീഡിയാ കൂട്ടായ്മ രൂപപ്പെട്ടിരുന്നു. പിസി ജോർജ് ഇതിന്റെ നേതൃത്വവും ഏറ്റെടുത്തു. ഇതോടെയാണ് കണ്ണിൽ പൊടിയിടാൻ പേരിന് മാത്രമായി യുവതിയെ അറസ്റ്റ് ചെയ്തത്. യുവതിയുടെ രണ്ടാമത്തെ കുട്ടിയെ അരുൺ ആനന്ദ് പീഡിപ്പിക്കാൻ ശ്രമിച്ചെന്ന കേസും പൊലീസ് എടുത്തിട്ടുണ്ട്. അതുകൊണ്ട് പോക്‌സോ കേസിൽ പ്രതിയായ ഇരയുടെ വിവരങ്ങൾ പുറത്തു വരുമെന്നതിനാൽ ഈ സ്ത്രീയുടെ ചിത്രം പോലും പ്രസിദ്ധീകരിക്കുന്നതിന് മാധ്യമങ്ങൾക്ക് വിലക്കുമുണ്ട്. അങ്ങനെ തൊടുപുഴയിലെ ക്രൂരതയെ തന്ത്രപരമായി പൊലീസ് രക്ഷിച്ചെടുത്തു. അരുൺ ആനന്ദ് ക്രൂരമായി മർദ്ദിച്ച് അവശനാക്കി മൃതപ്രായനാക്കി ആശുപത്രിയിൽ എത്തിച്ച വേളയിലും ചികിത്സ വൈകിപ്പിക്കുകയാണ് ഉണ്ടായത്. മനപ്പൂർവ്വം ചികിത്സ വൈകിപ്പിക്കാനാണ് പ്രതി ശ്രമിച്ചെന്നതിന്റെ തെളിവുകളാകുന്ന ദൃശ്യങ്ങൾ പുറത്തുവന്നിരുനന്നു.\nപ്രതി അരുൺ അനന്ദിനെ സംരക്ഷിച്ചതിനും കുറ്റം മറച്ച് വച്ചതിനുമാണ് പൊലീസ് യുവതിക്കെതിരെ കേസെടുത്തത്. എന്നാൽ കുറ്റകൃത്യത്തിൽ നേരിട്ട് പങ്കാളിത്തമില്ലെന്ന് വരുത്തി ജാമ്യം അനുവദിക്കുകയായിരുന്നു.ജുവനൈൽ ജസ്റ്റിസ് ആക്ട് 75 പ്രകാരം യുവതിക്കെതിരെ കെസെടുക്കാൻ നേരത്തെ ശിശുക്ഷേമ സമിതി നിർദ്ദേശിച്ചിരുന്നു. ഇതിനെ തുടർന്ന് ഉടുമ്പുംചോലയിലെ വസതിയിലുണ്ടായിരുന്ന യുവതിയെ സ്റ്റേഷനിലേക്ക് വിളിപ്പിച്ച് അറസ്റ്റ് രേഖപ്പെടുത്തുകയായിരുന്നു. കുഞ്ഞിനെ മർദ്ദിച്ച് കൊലപ്പെടുത്തിയ അമ്മയുടെ സുഹൃത്ത് അരുൺ ആനന്ദ് ഇപ്പോൾ റിമാൻഡിലാണ്. അമ്മയുടെ ആൺസുഹൃത്തിന്റെ മർദനമേറ്റ് കോലഞ്ചേരിയിലെ സ്വകാര്യ ആശുപത്രിയിൽ പ്രവേശിപ്പിച്ച കുട്ടി പിന്നീട് മരിക്കുകയായിരുന്നു. കുട്ടിയുടെ നാലുവയസ്സുള്ള അനുജനെയും മാതാവിന്റെ സുഹൃത്തായ അരുൺ ആനന്ദ് ആക്രമിച്ചിട്ടുണ്ട്. മരിച്ച കുട്ടിയുടെ സഹോദരന്റെ മൊഴി കണക്കിലെടുത്താണ് ശിശുക്ഷേമ സമിതി തീരുമാനമെടുത്തത്. അമ്മയെ പ്രധാന സാക്ഷിയാക്കി അരുൺ ആനന്ദിനെ മാത്രം പ്രതിയാക്കാനായിരുന്നു പൊലീസ് നീക്കം. എന്നാൽ ഇതു സംബന്ധിച്ച് അന്തിമ തീരുമാനമെടുക്കേണ്ടത് പൊലീസാണെന്നും കമ്മിറ്റി ചെയർമാൻ ഡോ. ജോസഫ് അഗസ്റ്റിൻ സമർപ്പിച്ച റിപ്പോർട്ടിൽ പറഞ്ഞിരുന്നു. ഇതോടെയാണ് പേരിന് വേണ്ടി കേസെടുത്തത്. ജുവനൈൽ ജസ്റ്റീസ് ആക്ടിലെ വകുപ്പുകൾ ചുമത്തിയതുമില്ല.\nമരണാസന്നനായ നിലയിൽ അടിച്ചു തലപൊളിച്ച ശേഷം ആ കുരുന്നിനെയും കൊണ്ടുവന്ന ശേഷം മനപ്പൂർവ്വം ചികിത്സ വൈകിപ്പിക്കാൻ പ്രതി അരുൺ ആനന്ദ് ശ്രമിക്കുകയായിരുന്നു. മദ്യലഹരിയിൽ ആശുപത്രിയിലെത്തിയ പ്രതി ഡോക്ടർമാരുമായി വഴക്കിടുകയും പിന്നീട് കുട്ടിക്കൊപ്പം ആംബുലൻസിൽ കയറാതിരിക്കുകയും ചെയ്തു. മരിച്ച കുട്ടിയുടെ അമ്മയും ആശുപത്രി അധികൃതരുടെ മുന്നറിയിപ്പുകൾ അവഗണിച്ചു. മദ്യലഹരിയിൽ അരുൺ ആനന്ദ് ഡ്രൈവ് ചെയ്ത കാറിലാണ് ഗുരുതരമായി പരിക്കേറ്റ കുട്ടിയുമായി ആശുപത്രിയിൽ എത്തിയത്. ഷർട്ട് അഴിച്ചിട്ടിരുന്ന അരുണിന്റെ കാലുകൾ നിലത്തുറയ്കാത്ത നിലയിൽ ആയിരുന്നു. വേച്ചുവേച്ചാണ് അയാൾ നടന്നു നീക്കിയത്. പിൻസീറ്റിൽ കിടത്തിയിരുന്ന കുഞ്ഞുമായി യുവതി ആശുപത്രിക്കുള്ളിലേക്ക് സ്ട്രെച്ചറിൽ നീങ്ങി. പ്രാഥമിക ശുശ്രൂഷ നൽകി അടിയന്തര ചികിത്സ നൽകാൻ അവർ തയ്യാറായിരുന്നില്ല. അരമണിക്കൂറിനുള്ളിൽ ഡോക്ടർമാർ ശസ്ത്രക്രിയക്കു സജ്ജരായി എത്തിയെങ്കിലും അരുൺ ആനന്ദ് ഡോക്ടർമാരുമായി വഴക്കിട്ട് സമയം വൈകിപ്പിക്കുകയായിരുന്നു.\nമദ്യലഹരിയായ അരുൺ ആനന്ദ് ബഹളം ഉണ്ടാക്കിയതോടെ കുഞ്ഞിന്റെ അമ്മയെ കാര്യങ്ങൾ ബോധ്യപ്പെടുത്താൻ ഡോക്ടർമാർ ശ്രമിക്കുകയായിരുന്നു. എന്നാൽ ഫോൺ വിളിച്ച് ആശുപത്രിക്കു ചുറ്റിലും നടക്കുകയായിരുന്നു യുവതിയെന്ന് അധികൃതർ വ്യക്തമാക്കി. കുട്ടിയുടെ നില അതീവ ഗുരുതരമാണെന്ന് ബോധ്യപ്പെട്ട ഡോക്ടർമാർ ഉടൻ ഓപ്പറേഷൻ വേണമെന്ന് ഇവരോട് ആവശ്യപ്പെടുന്നു. എന്നാൽ അരുൺ ഇതിനോട് യോജിക്കുന്നില്ല. സമ്മതപത്രം ഒപ്പിട്ടുനൽകാനും തയാറായില്ല. ഓപ്പറേഷനുള്ള സമ്മതപത്രം ഒപ്പിടാൻ യുവതിയും തയാറായില്ല. പിന്നീട് ഡോക്ടർമാർ വീട്ടിലുള്ള മറ്റുള്ളവരുടെ ഫോൺനമ്പർ ചോദിച്ചു. എന്നാൽ, ഇതിനും വഴങ്ങാതെ അധികൃതരോട് തർക്കിക്കുകയാണ് ഇരുവരും ചെയ്തത്. ഇതോടെ കാര്യങ്ങൾ പന്തികേടാണെന്ന് തോന്നിയ ആശുപത്രി അധികൃതർ പൊലീസിനെ വിളിച്ചുവരുത്തി. പൊലീസുകാരോട് അരുൺ ആനന്ദും യുവതിയും പരസ്പരവിരുദ്ധമായ മൊഴികൾ നൽകിയതോടെ ദുരൂഹത ഉറപ്പിച്ചു. തുടർന്നു പൊലീസ് അന്വേഷണത്തിൽ സംഭവിച്ചത് എന്താണെന്ന് വ്യക്തമാകുകയും ചെയ്തു. മെഡിക്കൽ കോളജിലേക്ക് കൊണ്ടുപോകാൻ കുട്ടിയെ ആംബുലൻസിൽ കയറ്റിയെങ്കിലും കൂടെകയറാൻ യുവതിയും അരുൺ ആനന്ദും തയാറായിരുന്നില്ല. ഇങ്ങനെ കുട്ടിയെ കൊലയ്ക്ക് കൊടുക്കുന്ന നടപടികളാണ് അമ്മയും എടുത്തത്.\nപൊലീസിനോടും ജീവനക്കാരോടും തർക്കിച്ച് പിന്നേയും അരമണിക്കൂർ സമയം കളഞ്ഞു. ഏറ്റവും ഒടുവിൽ അരുണിനെ പൊലീസ് ബലമായി ആംബുലൻസിൽ കയറ്റുകയായിരുന്നു. തിരികെ കാറെടുക്കാന് പോയ യുവതിയെയും പൊലീസ് ആംബുലൻസിൽ തന്നെ കയറ്റി. വിദഗ്ധ ചികിൽസ ലഭ്യമാക്കാമായിരുന്ന ഒന്നര മണിക്കൂറിലധികം അരുണും യുവതിയും ചേർന്ന് കുട്ടിയെ ആശുപത്രിയിലെത്തുന്നത് വൈകിപ്പിച്ചു എന്നാണു പുറത്തുവന്ന ദൃശ്യങ്ങളിൽ നിന്നും വ്യക്തമായതും. അതുകൊണ്ട് തന്നെ കുറ്റകൃത്യം മറച്ചു വച്ചുവെന്നതിൽ അപ്പുറത്തേക്ക് വീഴ്ചകൾ അമ്മയുടെ ഭാഗത്ത് നിന്ന് ഉണ്ടായിട്ടുണ്ട്. പ്രതിയെ രക്ഷിക്കാൻ ബോധപൂർവ്വം ശ്രമിച്ചതിനൊപ്പം ചികിൽസ വൈകിച്ച് കുട്ടിയെ കൊലപ്പെടുത്താനും ശ്രമിച്ചു. എന്നാൽ ഇതൊന്നും അമ്മ പ്രതിയായെത്തിയപ്പോൾ പൊലീസ് മനപ്പൂർവ്വം മറച്ചു. ഇടത് എംഎൽഎയുടെ സ്വാധീന കരുത്തിലാണ് ഇത്. യുവതിയുടെ അച്ഛൻ സിനിമാ സംവിധായകനും ക്യാമറാമാനുമാണ്. അതുകൊണ്ട് ഭരണത്തിൽ സ്വാധീനമുള്ള സിനിമാക്കാരും യുവതിക്ക് വേണ്ടി ചരട് വലിച്ചു.\nകുഞ്ഞിനെ മർദ്ദിച്ച ഗുരുതരമായി പരിക്കേൽപിച്ച അരുൺ ആനന്ദ് സ്ഥിരം കുറ്റവാളിയാണ്. ഫെഡറൽ ബാങ്കിലെ നല്ല ജോലിയും ഇയാൾ വേണ്ടെന്ന് വച്ചത് മയക്ക് മരുന്നിന് അടിമയായാണ്. തിരുവനന്തപുരത്തെ ഗുണ്ടാ സംഘങ്ങളുമായും അടുപ്പമുണ്ടായിരുന്നു. ഫെഡറൽ ബാങ്കിലെ ഉന്നത ഉദ്യോഗസ്ഥനായിരുന്നു ഇയാളുടെ അച്ഛൻ. വളരെ മാന്യമായി ജീവിക്കുന്ന കുടുംബത്തിൽ മദ്യത്തിനും മയക്കുമരുന്നിനും അടിമയായി. തിരുവനന്തപുരത്തെ പട്ടം കേന്ദ്രീയ വിദ്യാലയത്തിലായിരുന്നു ഇയാളുടെ സ്‌കൂൾ പഠനം. ഇതിന് ശേഷമാണ് ജീവിതം വഴി തെറ്റുന്നത്. അരുൺ ആനന്ദിന്റെ ആദ്യ ഭാര്യ ക്രൂരത സഹിക്കവയ്യാതെ വിവാഹമോചനം നേടുകയായിരുന്നു. ഇവർ രണ്ടാം വിവാഹം കഴിച്ച് അമേരിക്കയിൽ കഴിയുകയാണ്. ആദ്യ ബന്ധത്തിൽ അരുണിന് 10 വയസുള്ള ഒരു ആൺകുട്ടിയുണ്ട്. വിവാഹബന്ധം വേർപെടുത്തിയ സമയത്താണ് അരുണിന്റെ അമ്മാവന്റെ മകൻ മരിക്കുന്നത്. അമ്മാവന്റെ മരുമകളുമായ യുവതിയുമായി അടുപ്പത്തിലാകുന്നത്. റിട്ട. അദ്ധ്യാപികയുടെ ഏക മകളായ യുവതി എൻജിനിയറിങ് ബിരുദധാരിയാണ്.\nഅഞ്ച് വർഷത്തോളം തിരുവനന്തപുരത്ത് ഭർതൃ വീട്ടിൽ താമസിച്ചിരുന്ന യുവതിയും ഭർത്താവും രണ്ടുവർഷം മുമ്പ് തൊടുപുഴയിലേക്ക് മാറി. വെങ്ങല്ലൂരിന് സമീപം മോട്ടോർ മെക്കാനിക്ക് വർക്ക്ഷോപ്പ് ആരംഭിച്ചു. ഇതിനിടെയാണ് കഴിഞ്ഞ വർഷം മെയ് 23ന് ഭർത്താവ് മരിച്ചത്. തുടർന്നുള്ള 15 ദിവസം മരണാനന്തര ചടങ്ങുകൾക്കായി തിരുവനന്തപുരത്ത് ഭർതൃവീട്ടിൽ യുവതി താമസിച്ചു. ഇതോടെ വീണ്ടും അരുണമായി അടുത്തു. പിന്നീട് ഭർത്താവിന്റെ നാല്പത്തിയൊന്നാം ചമരദിനത്തിൽ തിരുവനന്തപുരത്ത് പോയപ്പോൾ പ്രണയം അസ്ഥിക്ക് പിടിച്ചു. തിരികെ തൊടുപുഴയിൽ എത്തിയശേഷം ഫോണിലൂടെ ബന്ധം തുടർന്നു. തിന് ശേഷമാണ് യുവതി രണ്ടുകുഞ്ഞുങ്ങൾക്കൊപ്പം അരുണിന്റെ കൂടെ താമസം തുടങ്ങിയത്. കൊടും ക്രൂരനായിരുന്ന അരുൺ നിരന്തരം കുഞ്ഞുങ്ങളെ പീഡിപ്പിച്ചിരുന്നു. ഇളയകുഞ്ഞിന്റെ മൊഴിയിലൂടെയാണ് വീട്ടിൽ ചേട്ടനേയും തന്നെയും അരുൺ മർദ്ദിച്ചിരുന്നു എന്ന വിവരം പൊലീസ് തിരിച്ചറിയുന്നത്.\nകുട്ടിയുടെ അച്ഛന്റെ മരണത്തിലും ദുരൂഹതകാണുകയാണ് വീട്ടുകാർ. നല്ല ആരോഗ്യമുണ്ടായിരുന്ന മകന് എങ്ങനെ ഹൃദയാഘാതം വന്നുവെന്ന് വീട്ടുകാർക്ക് ഇനിയും എത്തും പിടിയുമില്ല. മകൻ മരിച്ച് മൂന്നാം നാൾ മരുമകൾക്ക് അരുണിനെ കെട്ടണമെന്ന ആഗ്രഹമുണ്ടായതിലും പിടിത്തമില്ല. എന്നാൽ ഭർത്താവ് മരിച്ച ശേഷമാണ് താൻ അരുണുമായി അടുത്തതെന്നാണ് പൊലീസിന് യുവതി നൽകിയ മൊഴി. മകൻ ബിജു മരിച്ച് മൂന്നാം ദിവസം അരുൺ ആനന്ദിനെ വിവാഹം കഴിക്കണമെന്നു മരുമകൾ ആവശ്യപ്പെട്ടതായി കുട്ടിയുടെ മുത്തച്ഛനായ് തിരുവനന്തപുരം സ്വദേശി പറഞ്ഞു. 2018 മെയ് 23നു ഹൃദയാഘാതത്തെ തുടർന്ന് ഉടുമ്പന്നൂരിലെ ഭാര്യ വീട്ടിൽ വച്ചാണ് മകൻ മരിച്ചത്. അന്നു രാത്രി തന്നെ മൃതദേഹം തിരുവനന്തപുരത്തേക്ക് എത്തിച്ചു. അന്നു തന്നെ അരുൺ ആനന്ദ് വീട്ടിലെത്തി. മരുമകളെ കണ്ടു സംസാരിച്ചു. പിറ്റേന്നും വന്നു കണ്ടു. മൂന്നാം ദിവസം അരുൺ ആനന്ദിനെ വിവാഹം ചെയ്യണമെന്ന് മരുമകൾ തന്നോട് പറഞ്ഞതായി കുട്ടിയുടെ മുത്തച്ഛൻ പറയുന്നു. '\nമകനോട് അരുൺ പണം കടം വാങ്ങിയിരുന്നു. അത് തിരിച്ചു ചോദിച്ചതോടെ ഏതാണ്ടു 15 വർഷം മുൻപു അരുണും മകനും വഴക്കിട്ടിരുന്നു. പിന്നീട് ഇവർ തമ്മിൽ കാര്യമായ ബന്ധമുണ്ടായിരുന്നില്ല.'' ''മകന് ആരോഗ്യ പ്രശ്നങ്ങളൊന്നുമില്ലായിരുന്നു. മരിക്കുന്നതിന്റെ തലേന്ന് ഫോണിൽ ഞങ്ങളോട് സംസാരിച്ചു. വർക്ഷോപ്പിന് അടുത്ത് പുതിയ വീട് വാടകയ്ക്ക് എടുക്കുന്നു എന്നും വർക്ഷോപ്പിൽ നിന്നു നല്ല വരുമാനമുണ്ടെന്നും പറഞ്ഞു. മെക്കാനിക്കൽ എൻജിനീയറായിരുന്നു മകൻ.'' അരുൺ എങ്ങനെ യുവതിയുമായി പരിചയത്തിലായി എന്ന് അറിയില്ലെന്നും അദ്ദേഹം പറയുന്നു.


chavara and kuttanad by elections candidate discussion\nകുട്ടനാട്ടില് തോമസ് കെ തോമസ്; ചവറയില് ഷിബു ബേബി ജോണ്; രണ്ടിടത്തും എതിരാളികളുടെ ചിത്രം തെളിഞ്ഞില്ല\nSep 5, 2020, 4:47 PM\nഉപതെരഞ്ഞെടുപ്പ് നടക്കുന്ന കുട്ടനാട്, ചവറ മണ്ഡലങ്ങളില് സ്ഥാനാര്‍ത്ഥി ചര്‍ച്ചകള്‍ക്ക് ചൂടേറി. കുട്ടനാട്ടില് തോമസ് കെ തോമസ് ഇടത് സ്ഥാനാര്‍ത്ഥിയാകും. അന്തരിച്ച മുന് എംഎല്‍എ തോമസ് ചാണ്ടിയുടെ സഹോദരനാണ് തോമസ് കെ തോമസ്. മന്ത്രി എ കെ ശശീന്ദ്രന് സ്ഥാനാര്‍ത്ഥിയുടെ പേര് പുറത്തുവിട്ടെങ്കിലും എല്‍ഡിഎഫ് യോഗത്തിന് ശേഷം ഔദ്യോഗികമായി പ്രഖ്യാപിക്കുമെന്ന് എന്‍സിപി നേതൃത്വം അറിയിച്ചു.\nകുട്ടനാട്ടിലെ യുഡിഎഫ് സ്ഥാനാര്‍ത്ഥി നിര്‍ണയം എളുപ്പമായിരിക്കില്ലെന്നാണ് സൂചന. കേരള കോണ്‍ഗ്രസ് ജോസഫ്, ജോസ് കെ മാണി വിഭാഗം സ്ഥാനാര്‍ത്ഥികളെ നിര്‍ത്തുമെന്ന് പ്രഖ്യാപിച്ചു കഴിഞ്ഞു. കേരളകോണ്‍ഗ്രസ് എം കുട്ടനാട്ടില് മത്സരിക്കുമെന്ന് എന് ജയരാജ് എംഎല്‍എ പറഞ്ഞു. കേരള കോണ്‍ഗ്രസ് എം ആയി ജോസ് കെ മാണി വിഭാഗത്തെയാണ് തെരഞ്ഞെടുപ്പ് കമ്മീഷന് അംഗീകരിച്ചത്. പാര്‍ട്ടി തന്നെ മത്സരിക്കുമെന്നാണ് ജോസഫ് വിഭാഗം പറയുന്നത്. കുട്ടനാട് സീറ്റില് യുഡിഎഫില് നേരത്തെ തന്നെ ധാരണയായതാണെന്നും ഇവര് വാദിക്കുന്നു. ഇരുവിഭാഗവും രംഗത്തെത്തിയത് സ്ഥാനാര്‍ത്ഥി നിര്‍ണയം സങ്കീര്‍ണമാക്കും.\nചവറയില് ഷിബു ബേബി ജോണ് തന്നെ മത്സരിക്കണമെന്ന് യുഡിഎഫില് ധാരണയായി. ഔദ്യോഗിക പ്രഖ്യാപനം ഉടനെയുണ്ടാകുമെന്ന് ഡിസിസി പ്രസിഡന്റ് ബിന്ദു കൃഷ്ണ അറിയിച്ചു. ഒമ്പതാം തിയ്യതിക്ക് മുന്നേ പ്രഖ്യാപനം ഉണ്ടാകും.\nചവറയില് എംഎല്‍എയായിരുന്ന വിജയന് പിള്ളയുടെ മരണത്തെത്തുടര്‍ന്നാണ് ഉപതെരഞ്ഞെടുപ്പ് പ്രഖ്യാപിച്ചത്.6189 വോട്ടുകള്‍ക്കാണ് വിജയന്‍പിള്ള കഴിഞ്ഞ തവണ ഷിബു ബേബി ജോണിനെ പരാജയപ്പെടുത്തിയത്. വിജയന് പിള്ളയുടെ മകന് സുജിത്ത്, സിപിഎം ഏരിയാ സെക്രട്ടറി മനോഹരന് എന്നിവരുടെ പേരുകളാണ് എല്‍ഡിഎഫ് പരിഗണിക്കുന്നത്. സിഎംപി സ്ഥാനാര്‍ത്ഥിയായി മത്സരിച്ച വിജയന്‍പിള്ള സിപിഎമ്മിനോടൊപ്പം ചേരുകയായിരുന്നു.\nKuttanad By electionChavara By electionBy Election 2020


അതെന്താ എന്റെ മുഖം കണ്ടാല് എന്റെ മോന് പാട്ടു പാടാന് പറ്റില്ലാന്നു തോന്നുവോ?'; ശ്രീനിവാസന് സുജാതയോട് ചോദിച്ചു - ഇ വാർത്ത | evartha\nമഴവില് മനോരമ ചാനലിലെ സൂപ്പര്4സംഗീത റിയാലിറ്റി ഷോയില് കഴിഞ്ഞ ദിവസം അതിഥിയായി എത്തിയത് നടനും ഗായകനുമായ വിനീത് ശ്രീനിവാസനായിരുന്നു. ശരത്, ദീപക് ദേവ്, സുജാത, ഷാന് റഹ്മാന് എന്നിവരായിരുന്നു ഷോയിലെ വിധികര്‍ത്താക്കള്. വിധികര്‍ത്താക്കളുമായുള്ള അടുപ്പത്തെ കുറിച്ച് വിനീത് വാചാലനായി. ഓരോരുത്തരുമായുള്ള അനുഭവങ്ങള് വിനീത് പങ്കുവെച്ചു.\n‘സുചിച്ചേച്ചിയും(സുജാത) ചിത്രചേച്ചിയും വളരെ സ്വീറ്റായി പാടുന്നവരാണ്. ഞാന് പാട്ടു പാടിയപ്പോള് പ്ലേ ബാക്ക് സിംഗിങ്ങ് മേഖലയില് നിന്ന് ആദ്യമായി ഒരു മെസജ് അയച്ച് എന്നെ അഭിനന്ദിച്ചത് സുചിച്ചേച്ചിയാണ്.’ സുജാതയെ കുറിച്ച് വിനീത് പറഞ്ഞു. ‘വിനീതിന്റെ പാട്ടു കേട്ടയുടന് ഞാന് ശ്രീനിയേട്ടനെ വിളിച്ചു.\nചേട്ടാ എനിക്ക് വിശ്വസിക്കാന് പറ്റുന്നില്ല, അവന് ഇത്ര നന്നായിട്ട് പാടുമോ എന്നു ചോദിച്ചപ്പോള് അതെന്താ എന്റെ മുഖം കണ്ടാല് എന്റെ മോന് പാട്ടു പാടാന് പറ്റില്ലാന്നു തോന്നുവോ എന്നായിരുന്നു ശ്രീനിയേട്ടന്റെ മറുചോദ്യം’ സുജാത പറഞ്ഞത് കേട്ട് എല്ലാവരും കൂട്ടച്ചിരിയായിരുന്നു.\nതനിക്കൊരു പ്ലേബാക്ക് ഗായകനായി അറിയപ്പെടാന് കഴിഞ്ഞത് ദീപക് ദേവ് തന്ന ഗാനം കൊണ്ടു മാത്രമാണെന്ന് വിനീത് പറഞ്ഞു. കരളേ എന്ന ഗാനത്തിലൂടെയാണ് തന്റെ ശബ്ദം ആളുകള് മനസ്സിലാക്കിയതെന്നും അദ്ദേഹം പറഞ്ഞു. ‘ഒരിക്കല് ഒരു പാട്ട് റെക്കോര്‍ഡ് ചെയ്യുന്നതിനിടയില് ദീപക്കേട്ടന് പറഞ്ഞു വിനീതേ നിന്റെ ശബ്ദം ഫ്‌ലാറ്റാണെന്ന്.\nഎനിക്ക് ഭയങ്കര സന്തോഷമായി. ഞാന് വിചാരിച്ചത് എന്റെ ശബ്ദം കേട്ട് ദീപക്കേട്ടന് ഫ്‌ലാറ്റായി എന്നാണ്. കുറച്ച് കഴിഞ്ഞ് ദീപക്കേട്ടന് ദേഷ്യത്തോടെ പറഞ്ഞു. വിനീതേ വോയ്‌സ് ഫ്‌ലാറ്റാണ്. ഫ്‌ലാറ്റാണെങ്കില് എന്തിനാ ദേഷ്യപ്പെടുന്നത് സന്തോഷിക്കുകയല്ലേ വേണ്ടതെന്നാണ് ഞാന് ആലോചിച്ചത്. പിന്നീട് സൗണ്ട് എഞ്ചിനിയറാണ് പറയുന്നത് ഫ്‌ലാറ്റ് എന്നാല് ശ്രുതി കുറവാണെന്നാണ് അര്‍ഥമെന്ന്. ഇതാദ്യം അറിഞ്ഞിരുന്നെങ്കിലും എനിക്കൊന്നും ചെയ്യാന് പറ്റില്ലെന്നത് മറ്റൊരു കാര്യം’ വിനീത് പറഞ്ഞു.\nപരിപാടിയുടെ തുടക്കത്തില് തന്നെ എന്തു തോന്നുന്നുവെന്ന് അവതാരക ചോദിച്ചപ്പോള് ‘ശരത്തേട്ടനെ കാണുമ്പോള് എനിക്ക് ടെന്‍ഷനാണ്’ എന്നായിരുന്നു വിനീത് പറഞ്ഞത്. അതു കാര്യമാക്കാനില്ലെന്നും ശരത്തേട്ടനു പോലും കണ്ണാടിയില് കാണുമ്പോള് ടെന്‍ഷനാണെന്നുമായിരുന്നു ദീപക് ദേവിന്റെ മറുപടി. നമ്മളൊരു സ്ഥലത്തുള്ളതല്ലെ പിന്നെന്തിനാ ടെന്‍ഷന് എന്ന ശരത് ചോദിച്ചപ്പോള് ശരത്തേട്ടന് നല്ല പോലെ സംഗീതം അറിയാമെന്നും അതു കൊണ്ട് കാണുമ്പോള് പേടിയാണെന്നും വിനീത് മറുപടി പറഞ്ഞു.


നിറങ്ങളുടെ പ്രകാശവും ഇരുട്ടും ·White Crow Art Daily\nയൂസഫ് അറയ്ക്കലിന് ആദരം/ പ്രേംരാജന്\nഗാലറി ഏതുദേശത്തായാലും കാഴ്ചക്കാര് ആരായാലും പ്രദര്‍ശിപ്പിക്കപ്പെട്ട ചിത്രങ്ങള്‍ക്കിടയ്ക്ക് ചിലതില് ശ്രദ്ധയുടക്കി നിന്നിട്ടുണ്ടാവും.ബാംഗ്ലൂരിലെ ഗാലറികളിലൊന്നില് വാതിലില് പാതിവെളിപ്പെട്ട ഒരു സ്ത്രീരൂപത്തിനു മുന്നില് ഞാനും നിന്നു. സ്ത്രീയുടെ രൂപത്തികവോടെയായിരുന്നില്ല ആ ചിത്രം. അമൂര്‍ത്തതയില് നിന്ന് രൂപക്കൂടിലേയ്ക്കുള്ള വഴിയില് മുഴുക്കുപ്പായമിട്ട മഞ്ഞ. അത് പൊന്തുന്ന നിലാവുപോലെ പ്രകാശിക്കുന്നുണ്ടായിരുന്നു. കേരളത്തില് കലാപഠനം കഴിഞ്ഞ് മറ്റൊരു നഗരത്തില് ജീവിതം തുടങ്ങിയ ഒരാളില് സവിശേഷമായൊരു പ്രത്യാശ പകര്‍ന്നു ആ പെയിന്റിംഗ്.നിറങ്ങളില് പടരുന്ന വെളിച്ചത്തിന്റെ പുരാവൃത്തം റംബ്രാന് ചിത്രങ്ങളിലൂടെ പരിചിതമായിരുന്നിട്ടും ആ സ്ത്രീ പാതിമറഞ്ഞു നില്‍ക്കുന്നു എന്ന് തോന്നിയതേയില്ല.അങ്ങനെയായിരുന്നു യൂസഫ് അറയ്ക്കലിന്റെ കയ്യൊപ്പ് ശ്രദ്ധിച്ചത്.\nമൌലികമായ പ്രതിഭയും പരിശീലനവും കലാജ്ഞാനവും ആധുനിക ഇന്ത്യന് ചിത്രകലയില് അദ്ദേഹത്തിന് ഇടമൊരുക്കി.ദേശാതിര്‍ത്തികള്‍ക്കപ്പുറം ആസ്വാദകരെ സൃഷ്ടിക്കുകയും ചെയ്തു.പ്രത്യേകമായൊരു ആവിഷ്കാര രീതി ഒരു ശൈലി എന്ന നിലയില് പിന്തുടര്‍ന്ന കലാവ്യക്തിത്വമായിരുന്നില്ല അദ്ദേഹത്തിന്റേത്. അതുകൊണ്ട് തന്നെ കലയിലെ പ്രധാന പള്ളിക്കൂടങ്ങള്‍ക്കു പുറത്തായിരുന്നു യൂസഫ് അറയ്ക്കല്. നിയതമായ രൂപങ്ങളില് നിന്ന് അമൂര്‍ത്തതയിലേയ്ക്കും അമൂര്‍ത്തതകളില് നിന്ന് പുതിയ രൂപനിര്‍ണയത്തിലേയ്ക്കും, ഇവ രണ്ടും ഇടകലര്‍ന്നും പല വഴികളുള്ള ഒരു കലാജീവിതം.ഇന്ത്യന് ആധുനിക ചിത്രകലയില് അമൃത ഷെര്‍ഗിലില് രൂപത്തോടൊപ്പം സാന്ദ്രതയുള്ളൊരു ചിത്രഭാഷ കാണാം. അച്ചുതന് കൂടല്ലൂരിന്റെ രചനകളിലെത്തുമ്പോഴാകട്ടെ അമൂര്‍ത്തതയിലാണ് ഈ ഭാഷാതീവ്രത അനുഭവിക്കാനാവുക.\nനിരാശയുടേയും ഏകാന്തതയുടേയും പ്രതിഷേധത്തിന്റെയും ഇരുണ്ട ചിത്രഭാഷ അദ്ദേഹത്തിന്റെ രചനകളിലുണ്ട്.കൂടുതല് പ്രസരിപ്പുള്ള നിറങ്ങളിലുപയോഗിക്കുന്ന പ്രസന്നമായ ആവിഷ്കാരങ്ങളും. ന്യൂയോര്‍ക്കിലെ മോഡേണ് ആര്‍ട് മ്യൂസിയത്തില് (MoMA ) വാന്‍ഗോഗിന്റെയും മാനെയുടേയും( Edourd Manet ) രചനകള്‍ക്കൊപ്പം പ്രദര്‍ശിപ്പിച്ചിട്ടുള്ള Hope എന്ന ചിത്രം ശ്രദ്ധിച്ചാല് ഇരുണ്ടഭാഷ പ്രത്യാശാഭരിതമാകുന്നതറിയാം.അതായത് ആവിഷ്കാരരീതിയിലും ഭാഷയിലും മുന്‍നിശ്ചയങ്ങളേക്കാള് സാധ്യതകളിലായിരുന്നു യൂസഫ് അറയ്ക്കലിന് പ്രിയം. കലയുടെ സഞ്ചാരം കാലത്തിനു മുന്നേ ആയിരിക്കെ, ആ പോക്കിലത് കാലത്തിനൊപ്പവും ആയിരിക്കും. വിരുദ്ധമെന്നു തോന്നുന്ന എന്നാല് ആഴത്തില് സന്ധിക്കുന്ന ഈ മാര്‍ഗവ്യത്യാസങ്ങളെക്കുറിച്ച് അദ്ദേഹത്തിനു ബോധ്യമുണ്ടായിരുന്നു. ഒരു ചിത്രവും അറയ്ക്കലിന് ഒറ്റച്ചിത്രമായിരുന്നില്ല. മിക്കപ്പോഴും ക്യാന്‍വാസിനെ പലതായി പകുത്തു. അല്ലാത്തപ്പോള് ചിത്രങ്ങളേക്കാള് ചിത്രപരമ്പരകളായിരുന്നു. തെരുവിനെക്കുറിച്ചുള്ള തുടര്‍ച്ചിത്രങ്ങളിലെ സൈക്കിള് യാത്രക്കാര് ഇത് കുറേക്കൂടി വ്യക്തമാക്കും. നിശ്ചലമായ ഒരിടത്തേയ്ക്ക് വേഗം എങ്ങനെ പ്രവേശിക്കുന്നുവെന്നും.\nപെയിന്റിംഗും ശില്‍പ്പവും പോലെ എഴുത്തും വായനയും ഒരു തുടര്‍ച്ചയായിരുന്നതിനാല്, ഉദയാസ്തമയങ്ങള് തന്റെ കാഴ്ചയുടെ പരിധി എന്ന് തിരിച്ചറിഞ്ഞ കലാവ്യക്തിത്വമാണ് യൂസഫ് അറയ്ക്കലിന്റേത്. അത് കിഴക്കിനേയും പടിഞ്ഞാറിനേയും സ്വാഭാവികമായും ഇല്ലാതാക്കി. കലയിലെ സ്വദേശി- വിദേശി സംഘര്‍ഷങ്ങളേയും. സൌന്ദര്യബോധത്തെ പുതുക്കുന്നതില് ലോകത്തില് കലയ്ക്ക് ചരിത്രപരമായിതന്നെ മുന്‍കൈ ഉണ്ട്. എന്നാല് മലയാളത്തിലത് സാഹിത്യത്തിന് ഒരു ചുവട് പിന്നില് നിന്നു. ഖസാക്കിലെ മൊല്ലാക്കയ്ക്കും രണ്ടാമൂഴത്തിലെ ഭീമനും രൂപരേഖ ഉണ്ടാക്കിയത് നമ്മുടെ പ്രശസ്ത ചിത്രകാരന്മാരായിരുന്നു. പില്‍ക്കാലത്ത് ഭാസ്കരനിലും ഷെരീഫിലും ദേവപ്രകാശിലും ഭാഗ്യനാഥനിലും കബിതയിലു മൊക്കെയായി ഈ അകമ്പടി സ്വതന്ത്രമാകുന്നുണ്ടെങ്കിലും.\nബഷീര്‍കഥാപാത്രങ്ങളിലൂടെയുള്ള യൂസഫ് അറയ്ക്കലിന്റെ പരമ്പര കലയും സാഹിത്യവുമായുള്ള സാമ്പ്രദായിക സമ്പര്‍ക്കമായിരുന്നില്ല.പാത്തുമ്മയുടെ ആട് ശ്രദ്ധിച്ചാല് അത് ബഷീര് കൃതിയിലെ പാത്തുമ്മയോ ആടോ ആയിരുന്നില്ല എന്ന് കാണാം. ക്യാന്‍വാസിലെ വെളുപ്പും പാത്തുമ്മയുടെ മുഖത്തു പടര്‍ന്ന ഇരുട്ടും സാമൂഹികജീവിതത്തിന്റെയും കാലത്തിന്റെയും അടയാളമാകുമെങ്കിലും ആ ആടിനാകട്ടെ കൃതിയിലെ ആടുമായി കാര്യമായ ബന്ധമില്ല. അതിന്റെ ചാര്‍ച്ച പിക്കാസോയുടെ പ്രശസ്ത ശില്‍പ്പത്തിലെ ആടുമായിട്ടാണ്. അതായത് അതിന്റെ നില്പ് കലയുടെ വിശേഷപ്പെട്ട ഒരു വിതാനത്തിലാണ്,ചരിത്രത്തിലും. പാത്തുമ്മയോ ആടോ ആ പെയിന്റിംഗില് കേന്ദ്ര സ്ഥാനത്തല്ല. അവര് രണ്ടു ദിശയിലും രണ്ടു തലത്തിലുമാണ്.യൂസഫ് അറയ്ക്കലിന്റെ കലാദര്‍ശനത്തിന്റെ മൌലികതയാണിത്. വസ്തുക്കള് കൊണ്ടു നിറയ്ക്കാതെ സ്വാഭാവികമായി ഏകതാനതയെ, ഏകമാനത്തെ ഭേദിക്കുന്നു.നമ്മുടെ നിരവധി ചിത്രകാരന്മാര് ഇതേ പ്രമേയത്തെ മുന്‍നിര്‍ത്തി ബഷീര് സ്മൃതി എന്ന നിലയില് നടത്തിയിട്ടുള്ള രചനകളില് സി. എന് കരുണാകരന്റെ ഒരു ചിത്രം ഇതോടൊപ്പം ചേര്‍ക്കുന്നത് ഈ ഉപന്യാസം ഉപസംഹരിക്കാന് സഹായിച്ചേക്കും.\nബഷീറ് സാഹിത്യത്തിലേയ്ക്ക് എന്നതിനേക്കാള് ഭാഷയുടെ ആധുനികമായ അഴകിനെ നിറങ്ങള് കൊണ്ട് പ്രകാശിപ്പിക്കുകയായിരുന്നു യൂസഫ് അറയ്ക്കല്. ബഷീറിന്റേത് ഏറ്റവും ചുരുക്കിയുള്ള ആഖ്യാനമായിരുന്നു. വേണ്ടതു മാത്രം എന്നതായിരുന്നു അറയ്ക്കലിന്റെയും രീതി.അദ്ദേഹം എന്തൊക്കെ ഒഴിവാക്കിയിരിക്കുന്നു എന്നത് ശ്രദ്ധിക്കേണ്ടതാണ്.കെ.സി.എസ് പണിക്കര് ഭാരതീയമായ ചിത്രകലയ്ക്കു വേണ്ടി ആഗ്രഹിക്കുകയും അന്വേഷിക്കുകയും ചെയ്തിരുന്നു .എന്നാല് അടയാളങ്ങളും ചിഹ്നങ്ങളും പ്രതീകങ്ങളും നിറഞ്ഞ് മന്ത്രവാദക്കളങ്ങളായ അദ്ദേഹത്തിന്റെ ക്യാന്‍വാസുകള് കൂടി പരിഗണിക്കുമ്പോള് ആധുനികതയെക്കുറിച്ച് മറ്റൊരു സമീപനവും വീക്ഷണവും യൂസഫ്അറയ്ക്കല് പുലര്‍ത്തിയിരുന്നു എന്നു കാണാം.\nവായന തന്നെ ആവര്‍ത്തിക്കുന്ന പ്രമേയമാണ് അറയ്ക്കലിന്, Paper reader–വായനയിലേയ്ക്കുള്ള സാന്ദ്രമായൊരു ചിത്രഭാഷയാണ്.തെരുവിലെ ചിത്രപരമ്പരയിലുമുണ്ട് വായനയുടെ പലനേരങ്ങള്. ഒരേ ക്യാന്‍വാസില് സമയത്തിന്റെ പല അടരുകള്.തെരുവ് ജീവിതത്തില് നിന്നുള്ള ഒരു ചിത്രപരമ്പര റിയലിസത്തില് നിന്ന് മാറുന്ന രീതി പ്രധാനമാണ്.പ്രതിബിംബമെന്ന് തോന്നിപ്പിക്കുമ്പോഴും വസ്ത്രത്തിലേയും പത്രത്തിലേയും ചുളിവുകളുടെ വ്യത്യാസമാണ് മറ്റൊരു സമയത്തിന്റെ സൂക്ഷ്മത.കലയുടേയും.\nഅടിസ്ഥാനവികാരങ്ങളേയും ആന്തരികസംഘര്‍ഷങ്ങളേയും മറ്റൊരുഭാഷയില്, ഇരുണ്ടനിറത്തില് സമകാലിക കലയില് ആവിഷ്കരിക്കുന്നതായിരുന്നു 2005 –ലെ ഇറ്റലിയിലെ ഫ്ലൊറെന്‍സ് ബിനാലെയില് ഏറ്റവും മികച്ച രചനയ്ക്കുള്ള പുരസ്കാരത്തിനര്‍ഹമായ Bacon’s Man with the Child and Priest. ആസക്തിയുടെയും അധികാരത്തിന്റെയും കരുത്തിലേയ്ക്കും അത് ചവിട്ടി അമര്‍ത്തുന്ന രീതിയിലേയ്ക്കും കുട്ടിയും വൈദികനും നിസഹായരായി നോക്കിയിരിക്കുന്നു. എത്ര റാത്തല് തൂക്കമ്മുള്ള പന്നിയാകാമത് ? അതോ ഉപ്പിട്ടുണക്കിയെടുക്കാവുന്ന ഇറച്ചിത്തുണ്ടോ ? ആസക്തിയുടെ ഭാരം എത്ര റാത്തലായാലും അത് പുരുഷാധികാരത്തെ കൂടുതല് മൃഗീയമാക്കുന്നുണ്ട്. ഷൂവിന് മേലേ രോമം വളരുന്നുണ്ട്. അതിന്റെ തുടര്‍ച്ചയില് കുഞ്ഞുങ്ങളും ഭാവിയും അതിലേയ്ക്ക് തന്നെ പ്രവേശിക്കുന്നതിന്റെ ആഘാതത്തില് ആത്മീയമായ ഒരന്തംവിട്ടിരിപ്പ്.\nരവിവര്‍മ്മ ചിത്രങ്ങളിലെ തുറന്ന ഇടങ്ങളെക്കുറിച്ച് കലാവിമര്‍ശകനായ വിജയകുമാര് മേനോന്റെ ഒരു വിശേഷ നിരീക്ഷണമുണ്ട്. “ജാതികളുടെയും ഉപജാതികളുടെയും അടിസ്ഥാനത്തില് സ്ഥലത്തെ ചുരുക്കിയൊതുക്കിയ സാമൂഹ്യ-രാഷ്ട്രീയ-ജാതി-ഫ്യൂഡല് വ്യവസ്ഥയായിരുന്നു 19-ആം നൂറ്റാണ്ടിലെ കേരളം. സഞ്ചാരസ്വാതന്ത്ര്യം എന്നത് സങ്കല്പത്തില്‍പോലും വന്നിട്ടില്ലാത്ത അക്കാലത്ത് സമൂഹം അടഞ്ഞുകിടന്നു. അതിന്റെ പ്രതിഫലമെന്നപോലെ തിങ്ങി വിങ്ങിയ സ്ഥലക്രമീകരണം (composition without blank space) എന്നത് ചുമര്‍ചിത്രങ്ങളിലും കളങ്ങളിലും നിലനിന്നു. അടച്ചുവെച്ച ചിത്രസ്ഥലത്തെ രവിവര്‍മ്മയാണ് തുറക്കുന്നത്. പശ്ചാത്തലം എന്ന സ്ഥലവിന്യാസവും അതില്‍ത്തന്നെ ഒരു ചെറിയ ഭാഗമെങ്കിലും തുറന്ന് ചക്രവാളം കാണാനുള്ള സാദ്ധ്യതയും രവിവര്‍മ്മാചിത്രങ്ങളില് വന്നത് രാഷ്ട്രീയ-സാമ്പത്തിക-സാമൂഹ്യ വീക്ഷണത്തിന്റെയും സൂചകമായി ഇന്നു വായിക്കാം “(കെ.സി.എസ് പണിക്കര്,നവീനതയും പ്രാദേശികപാഠവും).\nരാജാരവിവര്‍മ്മയുടെ പേരില് ഒരു പുരസ്കാരമുണ്ടായത് നല്ലത് തന്നെ. അത് യൂസഫ് അറയ്ക്കലിനെപോലുള്ള ഒരു പ്രതിഭയ്ക്ക് സമ്മാനിച്ചിട്ടുണ്ട് എന്നതും നല്ലതു തന്നെ.എന്നാല് ചരമോപചാര പ്രസംഗത്തിനപ്പുറം മറ്റ് ചിലതു കൂടി നാം ചെയ്യേണ്ടതുണ്ട്. അതില് പ്രധാനം കലാവിദ്യാഭ്യാസം നമ്മുടെ പൊതുവിദ്യാഭ്യാസത്തിന്റെ ഭാഗമാക്കുക എന്നതാണ്. ശാസ്ത്ര വിഷയങ്ങള്‍ക്കു നല്‍കുന്ന തുല്യ പരിഗണനയോടെ പ്രാപ്തിയുള്ളവര് അത് പഠിപ്പിക്കുകയും വേണം. കേരളത്തിന്റെ പൊതു വിദ്യാഭ്യാസരംഗത്ത് രാജ്യാന്തര നിലവാരമുള്ള ആയിരം വിദ്യാലയങ്ങള് സ്ഥാപിക്കുമെന്ന് കേരള സര്‍ക്കാര് പ്രഖ്യാപിച്ചിട്ടുണ്ട്. കെട്ടിടങ്ങള്‍ക്കൊപ്പം സമീപനങ്ങളും പൊളിച്ചു പണിയേണ്ടിവരും. മാറ്റം ഭൌതിക സാഹചര്യങ്ങളില് മാത്രമായാല് ആത്മീയമായി എന്നല്ല ബൌദ്ധികമായും സാംസ്കാരികമായും മാറുന്ന ലോകത്തിന്റെ കോണില് നമ്മളും അന്തം വിട്ടിരിക്കേണ്ടി വരും.\npainting – C.N. Karunakaran\nതിരുവനന്തപുരം ഫൈന് ആര്‍ട്സ് കോളജില് നിന്ന് ബിരുദം. യു.എ.ഇ -യില് Creative director ...


Nadia Moidu Photo with Nokkatha Doorath Kannum Nattu Child Artists\n‘നോക്കത്താ ദൂരത്ത് കണ്ണും നട്ട്’ സിനിമയിലെ ബാല താരങ്ങളുടെ പുതിയ ചിത്രങ്ങളാണ് നദിയ പങ്കുവച്ചത്\nUpdated: July 16, 2021 2:22:35 pm\nനോക്കത്താ ദൂരത്ത് കണ്ണും നട്ട് എന്ന ഫാസിൽ ചിത്രത്തിലൂടെ മലയാളികളുടെ പ്രിയങ്കരിയായി മാറിയ അഭിനേത്രിയാണ് നദിയ മൊയ്തു. 36 വർഷം മുമ്പ്, 1984 ഒക്ടോബറിലായിരുന്നു നോക്കത്താ ദൂരത്ത് എന്ന സിനിമ പുറത്തിറങ്ങിയത്. ഗേളി എന്ന കഥാപാത്രത്തെയായിരുന്നു നദിയ മൊയ്തു ഈ ചിത്രത്തിൽ അവതരിപ്പിച്ചിരുന്നത്.\nചിത്രത്തിലെ തമാശ രംഗങ്ങളും അവസാനത്തോട് അടുക്കുമ്പോഴുള്ള ദുഃഖരംഗങ്ങളുമെല്ലാം ആ സിനിമയുടെ പേര് കേൾക്കുമ്പോൾ തന്നെ ഒട്ടേറെ മലയാളികൾക്ക് ഓർമ വരും. ഒപ്പം ആ ചിത്രത്തിലെ കഥാപാത്രങ്ങളെയും.\nമൂന്ന് ബാലതാരങ്ങളും ചിത്രത്തിൽ ശ്രദ്ധേയമായ വേഷം കൈകാര്യം ചെയ്തിരുന്നു. തിലകൻ അവതരിപ്പിച്ചിരുന്ന അലക്സാണ്ടർ എന്ന കഥാപാത്രത്തിന്റെ മക്കളായ ജെക്കബ് അലക്സാണ്ടർ, ഉണ്ണി അലക്സാണ്ടർ, ജോ അലക്സാണ്ടർ എന്നീ കഥാപാത്രങ്ങളെ അവതരിപ്പിച്ചത് മാസ്റ്റർ സാം, മാസ്റ്റർ ആസിഫ്, മാസ്റ്റർ ചെറിയാൻ എന്നീ ബാലതാരങ്ങളായിരുന്നു.\nഇതിൽ രണ്ട് പേർക്കൊപ്പമുള്ള ഒരു ചിത്രം സാമൂഹ്യമാധ്യമങ്ങളിൽ പങ്കുവച്ചിരിക്കുകയാണ് നദിയ മൊയ്തു ഇപ്പോൾ. വർഷങ്ങൾക്ക് ശേഷം സാം അഥവാ സമീർ, ആസിഫ് എന്നിവരെ കണ്ടെത്തിയപ്പോഴുള്ള ചിത്രമാണ് നദിയ ഇൻസ്റ്റഗ്രാമിൽ പങ്കുവച്ചത്.\n“ചില ചിത്രങ്ങളിലൂടെ ഓടിച്ച് നോക്കിയപ്പോൾ ഇത് കണ്ടെത്തി. നോക്കത്താ ദൂരത്ത് കണ്ണും നട്ട് എന്ന സിനിമയിലെ എന്റെ കൂട്ടാളികൾ. സമീറും ആസിഫും. കാലം എത്ര പെട്ടെന്നാണ് പോവുന്നത്,” എന്ന കാപ്ഷനും നദിയ ചിത്രത്തിനൊപ്പം നൽകിയിരിക്കുന്നു.\nഅടുത്തിടെയാണ് സമൂഹമാധ്യമങ്ങളിൽ നദിയ സജീവമായി തുടങ്ങിയത്. അഭിനയജീവിതത്തിൽ നിന്നുള്ള പഴയ ചിത്രങ്ങളും ഓർമകളുമെല്ലാം ഇടയ്ക്കിടെ നദിയ ആരാധകർക്കായി പങ്കുവയ്ക്കാറുണ്ട്.\nWeb Title: Nadia moidu photo with nokkatha doorath kannum nattu child artists


ഒ പി 160/18 കക്ഷി : അമ്മിണിപിള്ള ഫസ്റ്റ്‌ലുക്ക്Keralafamily | The lifestyle portal\nഒ പി 160/18 കക്ഷി : അമ്മിണിപിള്ള ഫസ്റ്റ്‌ലുക്ക്\nSaturday 19 January 2019 12:51:39 PM\nആസിഫ് അലി വക്കീലായെത്തുന്ന ഒപി 160/18 കക്ഷി:അമ്മിണിപിള്ള എന്ന ചിത്രത്തിന്റെ ഫസ്റ്റ്‌ലുക്ക് പൃഥ്വിരാജ് തന്റെ സോഷ്യല് പേജിലൂടെ പുറത്തിറക്കി. ആസിഫ് വക്കീല് വേഷത്തില് പോസ്റ്ററിലെത്തുന്നു. താരത്തിന് പിറകിലായി ദമ്പതികള് ഇരിക്കുന്നതായും പോസ്റ്ററില് കാണാം. ഒരു കയ്യില് വിവാഹനിയമപുസ്തകവും മറ്റേ കയ്യില് ക്യാപിറ്റല് എന്ന കാറല്‍മാര്‍ക്‌സ് പുസ്തകവും കാണാം. ആസിഫിന്റെ ഓഫീസ് ചുവരില് ഗാന്ധിജിയുടേയും കാറല്‍മാര്‍ക്‌സിന്റേയും ഫോട്ടോകളുമുണ്ട്.\nദിന്‍ജിത്ത് അയ്യത്താന് ആണ് സിനിമ സംവിധാനം ചെയ്യുന്നത്. ആസിഫ് തന്റെ കരിയറില് ആദ്യമായാണ് വക്കീല് വേഷം ചെയ്യുന്നത്. തലശ്ശേരിയിലെ കോടതിയിലെ അന്തരീക്ഷമാണ് സനിലേഷ് ശിവന് തിരക്കഥ ഒരുക്കുന്ന ചിത്രത്തില്. നവദമ്പതികളായ ഷജിത് കുമാര് അഥവാ അമ്മിണിപിള്ളയും അദ്ദേഹത്തിന്റെ ഭാര്യ കാന്തിയും തമ്മിലുള്ള കേസാണ് സിനിമ പറയുന്നത്.\nഅമ്മിണിപിള്ള കേസുമായി ബന്ധപ്പെട്ട് ആസിഫ് കഥാപാത്രം പ്രദീപന് മന്‍ജോതിയുടെ അടുത്തെത്തുന്നതോടെയുണ്ടാകുന്ന സംഭവങ്ങളാണ് സിനിമ പറയുന്നത്. നര്‍മ്മരംഗങ്ങളും വൈകാരികരംഗങ്ങളും എല്ലാം നിറഞ്ഞ ഒരു കോടതിചിത്രമാകുമിതെന്നാണ് റിപ്പോര്‍ട്ടുകള്.\nവിജയരാഘവന്, നിര്‍മ്മല് പാലാഴി, സുധീഷ്, മാമുക്കോയ, ബാസില് ജോസഫ്, അഹമ്മദ് സിദ്ദീഖ്, ശ്രീകാന്ത് മുരളി, ലുക്മാന്, ബാബു അണ്ണൂര്, അ്ശ്വതി മനോഹരന്, ഷിബില, സരയു മോഹന് എന്നിവര് സഹതാരങ്ങളായെത്തുന്നു. ബാഹുല് രമേഷ് സിനിമാറ്റോഗ്രാഫി ചെയ്യുന്ന ചിത്രം എഡിറ്റിംഗ് സൂരജ് ഇഎസ് നിര്‍വഹിക്കുന്നു. അരുണ് മുരളീധരന്, സാമുവല് എബി എനന്നിവര് ചേര്‍ന്നാണ് ഗാനങ്ങള് ഒരുക്കുന്നത്. സാറ ഫിലിംസ് ബാനറില് റിജു രാജന് ചിത്രം നിര്‍മ്മിക്കുന്നു.\nRead more topics: kakshi amminipilla, asif ali, first look, prithviraj, ഫസ്റ്റ്‌ലുക്ക്,ആസിഫ് അലി\nop 160/18 kakshi amminipilla firstlook poster releaser\nമാമാങ്കം സംവിധായകന് പത്മകുമാറിന്റെ അടുത്ത ചിത്രം ആസിഫിനൊപ്പം\nകക്ഷി അമ്മിണി പിള്ളയില് നിന്നും പുതിയ ഗാനം\nതീവണ്ടി ജോഡി ടൊവിനോ തോമസും സംയുക്ത മേനോനും വീണ്ടും ഒന്നിക്കുന്നു\nവിഷ്ണു ഉണ്ണിക്കൃഷ്ണന്, അന്ന രേഷ്മ രാജന് ജോഡികളായെത്തുന്നു\nഷെയ്ന് നിഗം ചിത്രം വെയില് ചിത്രീകരണം പൂര്‍ത്തിയായി.\nവാതില്‍ക്കലു വെള്ളരിപ്രാവു, സൂഫിയും സുജാതയും ആദ്യ വീഡിയോ ഗാനം\nകീര്‍ത്തി സുരേഷ്, മഹേഷ് ബാബുവിനൊപ്പം സര്‍ക്കാരു വാരി പാട്ട